Finansiranje RTS i RTV iz budžeta i od takse još dve godine\n27.12.2016.\t• Info\t• 1\nRadio-televizija Srbije i Radio-televizija Vojvodine finansiraće se u naredne dve godine i iz državnog budžeta i od takse, umesto još godinu dana kako je prvobitno bilo predloženo izmenama zakona.\nRTS i RTV i dalje na budžetu\n03.12.2016.\t• Info\t• 2\nJavni medijski servis i naredne godine dobijaće deo sredstava iz republičkog budžeta, izjavio je ministar finansija Dušan Vujović.\nOpozicija sutra zahteva od RTS-a ravnopravnu zastupljenost na televiziji\n13.11.2016.\t• Info\t• 2\nDelegacija opozicionih stranaka, koju će predvoditi predsednik Pokreta za preokret Janko Veselinović, predaće sutra rukovodstvu Radio-televizije Srbije zahtev za "objektivnim informisanjem i ravnopravnom zastupljenošću opozicije u informativnom programu javnog servisa".\nViše od 10.000 zahteva za oslobađanje od TV takse\n27.10.2016.\t• Info\t• 9\nDo sada je RTV-u predato više od 10.000 zahteva za oslobađanje od takse za javni medijski servis, a najviše potrošača to je učinilo u martu i aprilu.\nRTS traži od Antene TV da prekine emitovanje 26 kanala\n20.09.2016.\t• Info\t• 5\nRTS je pozvao "Antenu TV" da odmah prekine emitovanje 26 kanala i da tako prestane da krši zakon jer je imala dovoljno vremena za testiranje - šest dana.\nUtvrđena lista kandidata za izbor Programskog saveta RTS-a\n09.09.2016.\t• Info\t• 0\nOdbor Skupštine Srbije za kulturu i informisanje utvrdio je danas listu od 29 kandidata za izbor programskog saveta Radio-televizije Srbije.\nGrađani mesecima bez odgovora na zahteve za oslobađanje od TV takse\n06.08.2016.\t• Info\t• 5\nPritužbu na rad RTS-a ombudsmanu je uputilo 24 građana, žaleći se da mesecima ne dobijaju odgovore na zahteve za oslobađanje od pretplate, što je dovelo do pokretanja kontrole zakonitosti i pravilnosti rada Javnog servisa.\nRTS ništa ne košta, ali i dalje nezainteresovan za prenos mečeva Vojvodine\n02.08.2016.\t• Novi Sad\t• 31\nGrađani koji žive van Vojvodine i nemaju kablovsku, ponovo će ostati uskraćeni za tv prenos meča 3. kola kvalifikacija za Ligu Evrope između Vojvodine i Dinama iz Minska koja se igra u četvrtak.\nZamlaćivanje fudbalom na javnom servisu\n19.06.2016.\t• Info\t• 13\nVlasti u Srbiji nemaju čime da se pohvale, pa podstiču javni servis da do besvesti prenosi fudbalske utakmice kako bi raja imala čime da se zaluđuje.\nLondon: BBC pobedio, ništa od "prekrajanja" po zamisli vlasti\n12.05.2016.\t• Info\t• 1\nBritanska vlada je danas odustala od planiranog "prekrajanja" javnog servisa BBC, nakon što su ta kompanija i nekoliko poznatih ličnosti optužili ministre za ugrožavanje nezavisnosti institucije sa 94-godišnjom tradicijom.\nVuletić predsednik Upravnog odbora RTS-a\n18.04.2016.\t• Info\t• 1\nNa konstitutivnoj sednici, novi Upravni odbor RTS-a je za predsednika izabrao profesora Univerziteta Vladimir Vuletića.\nKovid u Srbiji: Još 382 nova slučaja, preminule tri osobe\nSaga se nastavlja: Nove dojave o bombama, evakuisana dva tržna centra u Beogradu\nSeverna Koreja i Amerika: Vašington upozorava da je rizično zapošljavati IT stručnjake iz azijske zemlje\nNaprednjak Aleksandar Milikić ostaje gradonačelnik Bora\nRaspored sahrana za sredu, 18. maj


Uhapšen neimenovani irački političar zbog navodnih veza sa Al Kaidom\nIračani, oduševljeni pobedom svoje fudbalske reprezentacije u četvrtfinalu Kupa Azije, danas su pucajući u Bagdadu ubili tri osobe. Policija je saopštila da je u slavljeničkoj pucnjavi ranjeno najmanje 25 ljudi. Nešto ranije, američka vojska je saopštila da je u noćašnjem vazdušnom napadu severno od prestonice Bagdada, poginulo šest pobunjenika, a da je pet ranjeno. U današnjem saopštenju se navodi da je vazdušni napad izvršen posle otvaranja vatre na pripadnike američkih snaga u mestu Huseinija. Takođe je saopšteno da su iračke i koalicione snage uhapsile jednog neimenovanog iračkog političara zbog navodnih veza sa Al Kaidom. U saopštenju se navodi da su irački vojnici juče došli u kuću jednog člana gradskog veća u As-Sadiji, da bi uhapsili osobu za koju se navodi da je svojevremeno bio gradonačelnik tog mesta i da je navodno povezan sa otmicama, ubijanjem i ucenama u pokrajini Dijala. Savetnici iračkih vojnika su u ovoj akciji bili pripadnici američkog Odreda za specijalne operacije. Takođe danas, iračka vojska je saopštila da su njeni pripadnici ubili pet ekstremista i zarobili više od 40 u operaciji na istoku pokrajine Dijala, u blizini iranske granice.\nAntiteroristička policija u Peruđi uhapsila tri Marokanca\nAntiteroristička policija u Italiji je danas u Peruđi uhapsila tri Marokanca – imama Korčija El Mustafu i njegova dva pomoćnika, pod optužbom da su povezani sa terorizmom. Policija je saopštila da traga i za četvrtim muškarcem, koji je možda pobegao iz zemlje. Šef antiterororističke policije Karlo di Stefano je izjavio da su uhapšeni pripadali ekstremističkoj ćeliji koja je vodila i terorističku školu u džamiji pored Peruđe. Istražitelji optužuju uhašene da su regrutovali i obučavali teroriste za akcije u inostranstvu. Takođe se navodi da su uhapšeni koristili filmove i druge materijale o terorističkoj taktici, daunloudovane sa interneta.\nKim Kje Kvan: Pjongjang bi trebalo da dobije reaktore na laku vodu\nSevernokorejski pregovarač za nuklearna pitanja, Kim Kje Kvan, izjavio je da bi Pjongjang trebalo da dobije reaktore na laku vodu za proizvodnju električne energije, u zamenu za zatvaranje nuklearnog pogona u Jongbjonu. Kim je novinarima na aerodromu u Pekingu, pred povratak u Pjongjang, rekao da je zadovoljan rezultatima najnovijeg kruga razgovora šest strana o zatvaranju nuklearnog programa svoje zemlje. Tokom trodnevnih razgovora koji su juče završeni, Pjongangu nije postavljen rok za zatvaranje nuklearnih pogona. Nastavak razgovora je zakazan za septembar. Podsetimo da je američki državni sekretar Kondoliza Rajs u februaru rekla da bi o izgradnji reaktora na laku vodu moglo da se razgovara tek kada Severna Koreja u potpunosti prekine svoje nuklearne programe.


Milan Antonijević - Blic Online\nMilan Antonijević potvrdio je danas za Tanjug da se povlači sa funkcije izvršnog direktora Fondacije za otvoreno društvo.\nU ovom okruženju započeti dijalog o ozbiljnim temama postaje zadatak koji sebi zadajete samo ukoliko želite tome da posvetite godine, ne mesece, kaže u razgovoru za "Blic nedelje" Milan Antonijević, izvršni direktor Fondacije za otvoreno društvo.\nJANKOVIĆ, MACURA I ČOMIĆ U TRCI ZA MINISTARSTVA Tri žene koje nisu u SNS konkurišu za mesta u Vladi, otkrivamo kakve su im ŠANSE\nU novoj vladi biće uvedena dva nova ministarstva i trebalo bi da je čini više od 50 odsto žena, a među imenima koji bi mogli da dođu u obzir za nove ministarke su Gordana Čomić i Tatjana Macura iz UDS, ali i poverenica za zaštitu ravnopravnosti Brankica Janković, saznaje "Blic".\nOd kako je Vučić najavio nova ministarstva javnost spekuliše da ANTONIJEVIĆ ULAZI U VLADU, a evo šta nam je on rekao na pitanje DA LI ĆE BITI MINISTAR\nNedugo nakon najave predsednika Srbije Aleksandara Vučića da će se u novoj Vladi, koja bi uskoro trebalo da bude formirana naći dosta novih lica, te da će imati dva ministarstva više nego prethodna, u javnosti se počelo sa nagađanjima ko bi sve u danima koji su pred nama mogao da se useli u Nemanjinu 11. Tako je u žižu dospeo Milan Antonijević, aktuelni direktor Fonda za otvoreno društvo i poznati borac za ljudska prava, kao kandidat za fuknciju novog ministra za za ljudska prava, ravnopravnost polova i društveni dijalog.\nPoseta i pomoć koju je u Novi Pazar odneo predsednik Aleksandar Vučić u pravnom smislu nije politička kampanja, kaže direktor Fondacije za otvoreno društvo Milan Antonijević.\nOdustajanje od bojkota opozicionih partija, korak ka većoj demokratizaciji ili miniranje bojkota od strane vladajuće partije - to bi ukratko mogli sumirati razlozi zbog kojih bi početkom februara Narodna skupština mogla da promeni Zakon o izboru narodnih poslanika i Zakon o lokalnim izborima, čime bi izborni prag bio smanjen sa pet na tri odsto, a koji bi se primenjivali već na prvim narednim izborima, 26. aprila ili 3. maja.\nDeo opozicionih političara, članova više stranaka, kao i predstavnici pojedinih nevladinih organizacija potpisali su danas u Beogradu Deklaraciju za evropsku Srbiju kojom, kako kažu, šalju poruku međunarodnoj i domaćoj javnosti da će se boriti da Srbija bude uređena kao zemlja EU.\nČlan Predsedništva SNS Nebojša Stefanović izjavio je sinoć da ta stranka podržava dijalog i svaku normalnu komunikaciju sa svima koji žele drugačiju izbornu atmosferu.\nRedovni parlamentarni izbori se, po zakonu, mogu odložiti samo u slučaju vanrednog stanja, kaže izvršni direktor Fondacije za otvoreno društvo Milan Antonijević.\nVlast i opozicija ponovo na FPN, SzS ne dolazi na okrugli sto\nNa Fakultetu političkih nauka (FPN) sutra se nastavljaju razgovori između vlasti i opozicije, i ponovo će se razgovarati o medijima i finansiranju izborne kampanje, kaže izvršni direktor Fonda za otvoreno društvo Milan Antonijević.\nPredsednik Stranke slobode i pravde Dragan Đilas obavestio je Milana Antonijevića i Fondaciju za otvoreno društvo, organizatore okruglog stola o izbornim uslovima na FPN-u, da on lično, niti SSP neće učestvovati na narednim sastancima ukoliko ne budu otvoreni za javnost.\nDanas je izazov da se zakoni sprovedu, da ljudi znaju šta su njihova prava i kako mogu da ih brane, kaže za "Blic" Milan Antonijević, direktor Komiteta pravnika za ljudska prava (Jukom).\nDirektor Jukoma Milan Antonijević ocenio je danas da bi nedostatak konsezusa prilikom izbora novog ombudsma mogao da oteža rad te institucije, ali da, ipak, treba dati vremena i sačekati prve odluke i postupke novoizabranog zaštitnika građana.\nAntonijević: Neprihvatljiva odluka da se odbije upis Vukčevića u advokatski imenik\nOdluka Advokatske komore Beograda (AKB) kojom je odbijena molba bivšeg tužioca za ratne zločine Vladimira Vukčevića za upis u imenik advokata je neprihvatljiva i pokazuje nepoštovanje institucije tužilaštva za ratne zločine i njegovog rada, smatra direktor Komiteta pravnika za ljudska prava (Jukom) Milan Antonijević.


Salkić pozvao nastavnike i učenike da ne učestvuju u obilježavanju Svetog Save @ StartBiH.ba\n- Obilježavanje pravoslavne slave Sveti Sava kao školske slave u entitetu RS je najgrublji oblik narušavanja sekularnosti društvenog uređenja. Pravoslavna slava kao školska slava u ovom entitetu duboko vrijeđa vjerska i nacionalna osjećanja Bošnjaka muslimana, katolika Hrvata i svih drugih građana koji se ne osjećaju kao bosanski Srbi pravoslavci - naveo je Salkić.\n- Pozivam nastavnike, učenike i njihove roditelje Bošnjake da ne učestvuju u aktivnostima na obilježavanju slave Sveti Sava. Sigurno da nam je danas teško živjeti i opstati u ovom ambijentu u entitetu RS, ali naša je obaveza da nastavimo našu borbu svako na svoj način - naveo je Salkić.\n- Da je OHR, ali i OSCE na vrijeme reagirao i da su imali volju i spremnost da spriječe pravoslavizaciju i diskriminaciju u obrazovnom procesu u RS-u, povratnici danas u ovom dijelu Bosne i Hercegovine ne bi prolazili kroz najgori oblik diskriminacije u mirnodopskim okolnostima. OHR i OSCE imju obavezu da reagiraju i otklone diskriminaciju nad povratnicima jer je visoki predstavnik nametnuo amandmane na Ustav entiteta RS i ostavio Bošnjake bez mogućnosti da utiču na procese u entitetu pa tako i da spriječe provođenje diskriminacije povratnika od strane vlasti entiteta RS - istakao je Salkić, saopćeno je iz njegovog kabineta.


CRYSTAL TAT BEACH GOLF RESORT & SPA - BELEK, KonTiki Letovanje Turska Grčka\nHotel je udaljen 35 kilometara od aerodroma u Antaliji, 5 kilometara od mesta Kardrie i nalazi se na samoj obali mora. Sagrađen je 1993. godine a renoviran 2012. godine i zauzima površinu od 101.000 m². Za letnju sezonu 2022. renovirane su sobe, kapacitet na terasi u glavnom restoranu i zamenjen je nameštaj i tepisi u lobiju hotela. Hotel poseduje sopstvenu peščanu plažu, gde su ležaljke, suncobrani, peškiri kao i bar na plaži su besplatni za goste hotela.\nHotel se sastoji og glavne petospratne zgrade i raspolaže sa 426 standardnih soba (max 2+1 osoba, 23 m²), 46 standardnih soba sa krevetima na sprat (max 2+2 osobe, 28 m2), 67 porodičnih soba (max 2+2 osobe, 31 m²). Svaka soba ima: centralni klima uređaj, kupatilo sa tuš kabinom, TV, telefon, fen, sef (besplatno), mini-bar (besplatno), Wi-Fi internet (besplatno), balkon ili terasu.\nGlavni i 4 a’la carte restorana (turski, italijanski i roštilj su besplatni jednom u toku boravka uz rezervaciju, dok se riblji se doplaćuje), 10 barova, sala za konferencije (240 osoba), unutrašnji bazen, 2 spoljašnja bazena, 4 vodena tobogana, spa centar, tursko kupatilo, sauna, teretana, parna soba, akvabik, aerobik, stoni tenis, 5 teniskih terena, košarka, odbojka na pesku, pikado, boćanje, diskoteka, animacija, dečiji meni, dečije igralište, dečiji bazen, 2 dečija kluba (4-12 i 13-17 godina). Plaća se: dadilja, frizer, doktor, masaža, internet kafe, video igre, bilijar, osvetljavanje teniskih terena i iznamljivanje teniskih rekvizita, golf (800m od hotela, 18 rupa), motorizovani vodeni sportovi, usluga pranja veša i hemijskog čišćenja.


Energyobserver - LAJČAK: SASTANAK NIJE BIO LAK, BEOGRAD I PRIŠTINA SPREMNI DA NASTAVE DIJALOG\nLajčak je posle nastavka dijaloga Beograda i Prištine 15. juna Briselu saopštio da će se nova runda dijaloga održati pre kraja jula.\n"Za EU je važno to što su oba lidera potvrdila da nema drugog puta već da se normalizuju odnosi između Kosova i Srbije", istakao je Lajčak.\n"EU, kao i građani Kosova i Srbije imaju velika očekivanja od dvojice vođa kako bi se prebrodilo nasleđe prošlosti i Kosovo i Srbija uputili ka zajedničkoj evropskoj budućnosti time što će biti u stanju da normalizuju međusobne odnose na sveobuhvatan način", sažeto je izvestio Lajčak o rundi dijaloga, u kojoj su delegacije Beograda i Prištine predvodili Vučić i Kurti.\nVisoki predstavnik EU Žozep Borel, koji je bio domaćin sastanka, uoči najnovije runde razgovora je rekao da Priština i Beograd treba da iskoriste novi zamah u dijalogu o normalizaciji odnosa, kao i zamah u novim gledanjima na Zapadni Balkana u EU i postignu sveobuhvatni sporazum koji je "put u evropsku budućnost".\nVučić i Kurti su, međutim, posle sastanka ponovo izrazili potpuno različita očekivanja od razgovora i jedan drugog optužili za opstrukciju dijaloga.\nVučić: Delegacija Prištine pokušala da zaustavi dijalog\nPredsednik Srbije optužio je kosovsku delegaciju i premijera Aljbina Kurtija da su nastupom u Briselu pokušali da zaustave dijalog.\n"Čovek je došao da se ne bi dogovorili ni o čemu. Rekao mi je: 'Došao sam da te pitam kada ćeš da priznaš nezavisno Kosovo'. Moj odgovor je bio: 'Nikada!' Onda se on detonirao...", rekao je Vučić posle sastanka novinarima u Briselu.\nPredsednik Srbije je rekao da su predstavnici EU koji su prisustvovali razgovorima bili korektni i da im je jasno šta se desilo.\nOn je dodao da je Srbija uvek spremna da obavi iskopavanja eventualnih ostataka ubijenih, na kojoj god lokaciji da to bude zatraženo, kako bi se pomoglo porodicama nestalih da utvrde istinu o svojim članovima.\nIstovremeno je optužio Kurtija da nije prihvatio da srpska strana pretraži devet lokacija na Kosovu za koje sumnja da se u njima nalaze posmrtni ostaci Srba.\nPredsednik Srbije je rekao da je Srbija spremna da nastravi i dijalog i razgovor s albanskom stranom, ali i da je od Kurtija tražio i da se poštuje sve što je do sada dogovoreno.\nKurti kaže da je kosovka strana bila konstruktivna\nPremijer Kosova Aljbin Kurti ponovio je da je cilj dijaloga sa Srbijom međusobno priznanje i da je to rekao i predsednik SAD Džozef Bajden, što je predlog sa kojim se kosovske vlasti u potpunosti slažu.\n"Srbija treba da prizna Kosovo i Kosovo treba shodno tome da prizna Srbiju. Iako i zvaničnici EU ne kažu direktno, jasno je da je cilj dijaloga međusobno priznanje, jer bez priznanja Kosova nemoguć je put Srbije ka EU", kazao je Kurti u obraćanju kosovskim novinarima posle susreta sa predsednikom Srbije Aleksandrom Vučićem u Briselu.\nOcenio je da je na sastanku u Briselu "kosovska strana bila konstruktivna".\n"Sledeći predlog je bio da dan nakon jučerašnjeg samita NATO, gde su date vrlo jasne i jedinstvene poruke, Kosovo i Srbija potpišu deklaraciju o miru gde bi se mi kao države obavezali da nećemo napasti jedna drugu, i da na taj način doprinesemo miru i sigurnosti u našem regionu i šire", kazao je Kurti.\nKurti je rekao da se treći predlog odnosio na pitanje nestalih osoba, povodom čega je zatraženo da se iz srpske delegacije ukloni Veljko Odalović koji je, kako je rekao premijer Kosova, bio "zloglasni rukovodilac takozvanog Kosovskog okruga 1997-1999. godine i koji je zajedno sa Zoranom Anđelkovićem rukovodio okupiranim Kosovom".\nKako je rekao, "tri poslednja predloga su odbijena, dok se o prvom predloga srpska strana nije izjasnila.\nUpitan o pitanju nestalih i dogovoru koji je postignut sa vladom njegovog prethodnika Avdulaha Hotija, Kurti je rekao da je taj sporazum postigla "nelegitimna i neustavna vlada". Ponovio je da nijedan sporazum ne važi bez postizanja saglasnosti o svim temama.


Mnoga deca sa dijagnozom sindroma poremećaja pažnje (ADHD) samo su mlađa od svojih drugara iz odeljenja, smatraju naučnici sa Tajvana.\nProučavajući podatke o 400.000 dece, uočili su da ona rođena u avgustu imaju skoro dvostruko veće šanse za ADHD od one rođene prethodnog septembra. Na Tajvanu, granični datum rođenja za određivanje godine polaska u školu je 31. avgust. To znači da su učenici rođeni u septembru godinu dana stariji od svojih drugova rođenih u avgustu. To je za decu koja kreću sa četiri-pet godina u pripremne razrede, čitava četvrtina dotadašnjeg života, što znači da je razlika između najmlađe i najstarije dece ogromna.\n“Relativni uzrast kao pokazatelj neurokognitivne zrelosti, možda ima ključnu ulogu za dobijanje dijagnoze ADHD poremećaja i sledujuće terapije,” zaključuju naučnici.\nU studiji se navodi da broj dece i mladih sa ovom dijagnozom neprestano raste, i da bi trebalo više voditi računa o uzrastu dece pre nego što se dete proglasi hiperaktivnim i stavi na lekove.\nDo sada je veza uzrasta i hiperaktivnosti već uočena u nekoliko studija na Zapadu, pa je jedna pokazala da američka deca rođena u decembru, pre graničnog datuma koji je u delovima SAD 31. decembrar, češće imaju poremećaj pažnje, a slična istraživanja u Kanadi, Švedskoj i Izraelu došla su do istih rezultata.\nJedina zemlja u kojoj nije dokazana veza između uzrasta deteta i pojave poremećaja pažnje je Danska, u kojoj roditelji imaju pravo da ne upišu dete u školu sa svojom generacijom ako misle da još nije dovoljno zrelo.\nPriredila: J. Papan\nTagovi :ADHD poremećaj, dete nije spremnog za školu, dijagnoza ADHD, hiperaktivno dete, hiperaktivnost, mlađe i starije dete, najmlađe dete, Polazak u školu, poremećaj pažnje kod dece, uzrast, zrelost deteta


Ruski suvereni internet\nby Marija Coha / 09.11.2019 -> 17:54:02 / 393 views\nUz pomoć novog zakona koji je potpisao predsednik Ruske Federacije Vladimir Putin, ova zemlja na putu je da stvori svoj "suvereni internet" - efektivno paralelni veb koji se u potpunosti vodi na ruskim serverima. To bi omogućilo Moskvi da zadrži kontrolu nad internetom u slučaju eventualnog stranog napada, navode ruski zvaničnici.\nDa bi to učinili, od ruskih internet provajdera zahteva se instaliranje nove opreme koju bi Rusija mogla da koristi kako bi se od svetske mreže odvojila “jednim pritiskom na dugme”. Ova tehnologija ima za cilj da preusmeri sav spoljni saobraćaj preko čvorova pod kontrolom Rusije, istovremeno stvarajući backup sistem imena domena koji bi omogućili nezavisno funkcionisanje mreže.\nRuski internet provajderi sada moraju imati instaliranu takozvanu mrežnu opremu za inspekciju dubokih paketa.\nOva tehnologija može prepoznati izvor saobraćaja filtrirati sadržaj. Zakon takođe zahteva stvaranje domaće verzije sistema imena domena (DNS). To bi vlastima olakšalo preusmeravanje saobraćaja bez da ruski korisnici to primete, čime bi se efektivno stvorila alternativna stvarnost unutar ruskih granica. Ovaj deo je, međutim, tehnički složen i još uvek neće biti spreman za lansiranje.\nOni koji se razumeju u političke prilike kažu da je ovaj ruski akt, umotan u predostrožnost, nedvosmisleno sredstvo kojim ruske vlasti mogu da vladaju informatičkim prostorom.\n"Što se tiče Vikipedije ... Bilo bi bolje zameniti je novom Velikom ruskom enciklopedijom u elektronskom obliku ... Ovo će, u svakom slučaju, biti pouzdane informacije u dobrom modernom obliku", nedavno je izjavio Putin, a prenele RIA Novosti.\nRusija je dopustila da njen Internet u velikoj meri ostane netaknut sve do 2012. godine, kada je Putinov povratak u predsedništvo bio suočen sa uličnim protestima organizovanim preko društvenih medija. Vlada je odgovorila agresivnim suzbijanjem disidentskih aktivnosti: opozicioni sajtovi bili su “blacklisted”, neki ljudi su bili zatvarani zbog lajkovanja i šerovanja problematičnih sadržaja, a nezavisno novinarstvo je doživelo kolaps.\nMeđutim, ovakav režimski kontrolni sistem nije se pokazao dovoljno efikasnim.\nPutin je 2014. godine proglasio internet „projektom CIA“ koji bi mogao da oslabi ruski suverenitet. Neki zvaničnici iz Kremlja govorili su da bi bilo dobro da se napravi firewall sličan kineskom, čiji su arhitekti navodno bili pozivani na konsultacije. Nakon 2017. godine, kada su na YouTube procureli snimci koji ukazuju na korupciju u najvišim vladinim vrhovima, a koji su izazvali najveće antivladine proteste od raspada SSSR, Rusija je, kako se procenjuje, ograničila pristup skoro 650 hiljada sajtova.\nTo što Rusija kasni sa kontrolom interneta u odnosu na Kinu nikako ne znači da im nedostaje ni ljudskih resursa, niti infrastrukture za to.\nRoskomnadzor, Федеральная служба по надзору в сфере связи, информационных технологий и массовых коммуникаций, kako procenjuju svetski mediji, zapošljava oko tri hiljade ljudi. Tokom prošle rošle godine uložili su značajne napore kako bi zabranili korišćenje Telegrama, servisa za slanje poruka, optužujući ih da nisu ispunili sve propisane zahteve u vezi sa obradom korisničkih podataka.\nPokušaj blokiranja ove aplikacije okončan je neuspehom, pošto je Pavel Durov, ruski osnivač Telegrama, preusmeravao saobraćaj putem usluga hostinga u cloud-u, navodeći tako cenzore da obrađuju više od 16 miliona IP adresa, uključujući i onu njihovu, a koje zapravo imaju veoma mali uticaj na Telegram.\nStručnjaci kažu da su ruska opravdanja za isključivanje ove zemlje sa globalnog interneta suviše nejasna da bi javnost mogla da ih podrži, samo održavanje neophodne opreme moglo bi ovu zemlju da košta i dve milijarde dolara godišnje, a javnosti je sumnjiv i način izbora kompanije angažovane za nabavku opreme.\nOvako centralizovana kontrola interneta, zapravo bi mogla da izazove sasvim suprotan efekat od onog koj priželjkuje ruski režim – može ga učiniti još osetljivijim na strane napade, a pitanje je da li će na taj način zaista opustiti tenzije u društvu i učiniti ga sigurnijim.


Spoljna politika savremene Rusije ne podrazumeva konfrontaciju, posebno konflikt Rusije sa SAD, kao i sa bilo kojom drugom državom. Za razliku od vremena Jeljcina kada je umesto stvarnog partnerstva prihvatana čak i ponižavajuća pozicija, ekonomski i politički oporavljena Rusija stavlja do znanja da se vratila na svetsku scenu. Kao respektabilna sila ona je sada spremna da brani svoj integritet i kredibilitet aktera u svetskim poslovima. Rusija u ovom času zastupa i brani sopstvene legitimne nacionalne i državne interese, pridržavajući se normi i principa međunarodnog prava. Rusija takvom politikom jača svoj međunarodni uticaj i ugled. Brzom ekonomskom oporavku i usponu Rusije pomogao je američki militaristički pohod na svet, posebno agresija i okupacija Iraka. Američki ratovi doveli su do poskupljenja nafte i time do velikog deviznog priliva Rusije, kao jedne od najjačih energetskih sila.\nPrikaz knjige: Blažo Radović, Moć i nemoć pregovaranja, Beograd, Zadužbina Andrejević, 2010.\nAlbanci i Srbi su u novijoj istoriji gotovo arhetip neprijateljskih naroda na Balkanu. Evidentno je da su, u istorijskom kontekstu, političke elite oba naroda činili pogrešne strateške procene koje su ugrožavale njihove nacionalne interese. Svaki narod je nastojao da se što povoljnije pozicionira kod velikih sila i time obezbedi veću podršku za sopstvene interese, a na uštrb interesa drugog naroda. Otuda polazna hipoteza ovog rada jeste da su strateške procene političkih elita Srba i Albanaca, stavljene u kontekst problema Kosova i Metohije, koji traje u kontinuitetu od povlačenja turske vlasti sa Balkana, bile neutemeljene i kao takve neprimerene za delotvornu političku akciju. Drugim rečima, one nisu u punoj meri objektivno sagledavale težinu i kompleksnost srpsko-albanskih animoziteta u vezi sa pitanjem odnosa prema prostoru Kosova i Metohije. Kada je reč o srpskoj eliti, nesporno je da ona, pre svega, nije adekvatno procenila strateške domete pada Berlinskog zida i reperkusije toga događaja na međunarodne odnose i sudbinu zajedničke države južnih Slovena na Balkanu. Iz tog ugla posmatrano, može se zaključiti da je to bio jedan od presudnih činilaca u kreiranju dramatičnih okolnosti na Kosovu i Metohiji, čiji smo danas svedoci. Ovde treba posebno napomenuti da su međusobni odnosi Srba i Albanaca do te mere instrumentalizovani od strane spoljnih činilaca da se apstrahovanje njihovih samostalnih spoljnopolitičkih poteza čini u strateškom smislu gotovo opravdanim.


Nabucco i Južni tok mijenjaju balkanski energetski balans\n24. juli/srpanj, 2009.\nIan Bancroft (guardian.co.uk)\nDugo odlagani projekat EU - gasovod Nabucco - dobio je značajan podsticaj nakon što je potpisan međuvladnin tranzitni sporazum između Turske, Bugarske, Rumunije, Mađarske i Austrije.\nNakon što je suparnički ruski projekat Južni tok već dobio podršku Italije, Srbije, Bugarske i Grčke, Balkan postepeno dolazi u centar pažnje.\nIshod ovih projekata će imati dalekosežne implikacije ne samo za dugoročnu energetsku sigurnost Evrope, nego i za strateški balans na Balkanu te pritiske oko proširenja EU.\nGasovod Nabucco, koji bi trebao koštati oko devet milijardi eura te biti u funkciji do 2014-2015, namjenjen je da ublaži zavisnost EU o ruskom prirodnom gasu tako što će se gas dopremati sa Bliskog istoka i Centralne Azije, preko Turske i Balkana, do Evrope.\nProjekat je bio predmet neslaganja između Turske i EU oko tranzitnih uslova, te između Turske i Azerbejdžana, koji bi trebao biti jedan od ključnih potencijalnih snabdjevača gasom u okviru ovog projekta.\nIako zahtjevi Turske za 15 posto tranzitnog gas po sniženim cijenama nisu uključeni u potpisani sporazum, oni će vjerovatno biti glavni predmet rasprava u budućnosti, naročito ukoliko zemlje EU nastave da prigušuju očekivanja Turske za članstvom u EU.\nTurski premijer Recep Tayyip Erdogan naglasio je da će gasovod Nabucco “podići Tursku na značajnu poziciju” za evropsku energetsku sigurnost, dok je José Manuel Barroso govorio o “novoj eri u odnosima između Turske i EU. Uprkos rastućim pozivima EU da otvori energetsko poglavlje acquis communautaire-a, ostaje dukoko upitno da li će strateška važnost Turske biti dovoljna da privoli države kao što su Francuska i Kipar da private perspektivu da će se Turska ubrzo pridružiti EU.\nVažna pitanja koja preostaju su kako će gasovod Nabucco biti finansiran i odakle će biti osigurane dovoljne količine prirodnog gasa kako bi se obezbijedila njegova dugoročna održivost. Krajem juna, Azerbejdžan je potpisao ugovor sa Gazpromom o prodaji prirodnog gasa Rusiji od 2010. godine.\nTurkmenistan je u međuvremenu finalizirao 30-godišni sporazum sa Kinom za nabavku prirodnog gasa, potez koji osporava i rusku i evropsku utrku za zalihama iz Centralne Azije. Irak i Iran, koji raspolaže sa najvećim rezervama gasa u svijetu nakon Rusije i Turkmenistana, će zbog toga ostati strateški važni za Nabucco, uprkos dubokoj nestabilnosti u Iraku te političkim tenzijama u Iranu.\nSa druge strane, Rusija je u maju ove godine potpisala sporazum sa nacionalnim gasnim kompanijama Italije, Bugarske i Grčke za izgradnju Južnog toka, uključujući ugovor između Gazproma i italijanskog Eni-ja da udvostruči svoje prvobitno planirane kapacitete.\nUključivanje Srbije u predloženu rutu gasovoda, kombinirano sa izgradnjom skladišta za gas u Banatskim dvorima u Vojvodini, će učiniti ovu državu ključnim energetskim čvorom u region.\nUgovor potpisan u junu ove godine između Srbijagasa i Gasprometa, gasne kompanije Republike Srpske o preuzimanju 40 posto udjela u ovoj firmi iz RS-a, poslužiće za daljnju integraciju RS-a u Južni tok. Kontrolišući jedini pristup gasu BiH, koja manjka rezervama gasa, Srbija će takođe imati značajan uticaj oko obskrbe prirodnog gasa BiH.\nIako je Nabucco široko anticipiran u evropskim krugovima, prepreke sa kojima se suočava oko obezbjeđivanja dovoljnih i pouzdanih zaliha prirodnog gasa znače da će teško ispuniti ciljeve zbog kojih je prvobitno namjenjen. Podižući Tursku na poziciju strateške važnosti za evropsku energetsku sigurnost, Nabucco će nesumljivo postati alat za cjenkanje zbog aspiracije Turske za članstvom u EU.\nJužni tok suočava sa manje prepreka i većim izgledima za uspješnu realizaciju projekta, a energija će imati važnu ulogu u balansu snaga i uticaja na Balkanu.


DF: Za interese BiH dobro što Dodik neće na Bledski forum\nTanjug 31. avgusta 2021. 10:34\nSARAJEVO – Najavu srpskog člana Predsedništva BiH Milorada Dodika da zbog visokog predsednika Kristijana Šmita, kojeg Republika Srpska ne priznaje, neće putovati u Sloveniju, na Bledski strateški forum, Demokratska fronta, predsedavajućeg tročlanog predsedništva Željka Komšića, smatra „dobrim sa stanovišta interesa države BiH“.\nU saopštenju dostavljenom medijima, iz Demokratske fronte konstatuju da će na tom forumu biti prisutan i predsednik Srbije Aleksandar Vucucić i tvrde da to ukazuje da je Dodik „ostao usamljen“.\nPrema njihovom tumačenju, Dodikova odluka znači i da je, kako kažu, stupio u „političku i diplomatsku samoizolaciju“.\nTvrde da druga dva člana Predsedništva BiH mogu u punom kapacitetu da predstavljaju državu Bosnu i Hercegovinu i njene građane, kao i da iznesu stav na jednom međunarodnom forumu poziciju Bosne i Hercegovine u okviru evropskih integracija.\nTakođe, kažu, da mogu i da skrenu pažnju na „blokade“ vezane za evropski put BiH, koje uglavnom vrše politike SNSD-a i HDZ-a protiveći se realizaciji 14 prioriteta iz Mišljenja Evropske komisije o kandidatskom statusu za članstvo Bosne i Hercegovine u EU.\n“Osim toga, imajući u vidu činjenicu da će sastancima sa novim visokim predstavnikom u BiH prisustvovati i predsednik Republike Srbije Aleksandar Vučić, postaje očigledno da Milorad Dodik ostaje potpuno usamljen u njegovom takozvanom nepriznavanju legitimiteta izbora novog visokog predstavnika u BiH”, navodi se u saopštenju Komšićeve Demokratske fronte.\nIzraelska vojska na okupiranoj Zapadnoj obali na protestu…


Izvor\tB92\tavgust 28, 2016\nKamion švedskog proizvođača sa 2.400 "konjskih snaga" oborio je brzinske rekorde na 500 i 1.000 metara.\nStartujući iz mesta, specijalno prilagođeni teretnjak, nazvan "The Iron Knight", prešao je distancu od pola kilometra za 13,71 s, pri čemu se prosečno kretao brzinom od 131,29 km. Za dvostruko dužu deonicu, kamionu je bilo potrebno 21,19 s, uz prosečnu brzinu koja je iznosila 169 km/h.\nZa upravljačem vozila teškog 4,5 tona sedeo je Boije Ovebrink, nekadašnji evropski šampion u trkama kamiona i vlasnik prethodnih pet brzinskih rekorda u ovoj disciplini. Tom prilikom, Volvo nije zvanično jurio apsolutni kamionski brzinski rekord, ali je tokom testiranja i priprema postigao maksimalnih 276 km/h. "The Iron Knight" dobija pogon od 13 litarskog turbodizelaša sa 2.400 ks i 6.000 Nmmaksimalnog obrtnog momenta, dok se snaga prenosi na zadnje točkove pomoću menjača sa duplim kvačilom:\n« Audijeva vozila će moći da komuniciraju sa semaforima Lista od devet automobila čija se proizvodnja prekida i koji mogu veoma lako postati klasici sutrašnjice »


Pored izbora potpredsednika, na sednici je raspravljano o budžetu, kao i strategiji Sportskog saveza Srbije za naredni period, a takođe su konstituisani Odbori i Komisije Upravnog odbora.\nPredsednik Aleksandar Šostar izrazio je zadovoljstvo zbog konstituisanja UO Saveza i rekao da će organizacija u novom mandatu pokušati da unapredi svoj rad.\n"Pred nama je mnogo posla, a mi ćemo pokušati da unapredimo naš rad. Uskoro nas očekuje izbor za Majsku nagradu, a to je prava šansa za nas da se pohvalimo našim radom", rekao je Šostar.\nGeneralni Sekretar Dane Korica rekao je da će ta organizacija na predstojećij Majskoj nagradi objaviti monografiju, koja će obuhvatiti najvažnije događaje u istoriji te organizacije od 1945. godine.\n"Predstavićemo mongrafiju, koja će na jednom mestu sažeti najvažnije trenutke našeg sporta", rekao je Korica.\nProslavljeni srpski atletičar izrazio je veliko zadovoljstvo izborom novih članova UO i dodao da veruje u napredak te organizacije u narednom periodu.\n"U UO Saveza ima mnogo ljudi koji su u sportu ceo život i to je velika stvar. Radujem se što su Lazar Pilipović i Nenad Bradić postali članovi UO i što će svojim iskustvom i žnanjem doprineti radu ove organizacije", rekao je Korica.


“RTB Bor” postaje jedinstvena kompanija\nSkupština Rudarsko-topioničarskog basena Bor je odlučila da se zavisna preduzeća, Rudnici bakra Bor, Rudnik bakra Majdanpek i Topionica i rafinacija, pripoje matičnom preduzeću.\nOdluka o spajanju četiri u jedno preduzeće stupiće na snagu danom registracije u Agenciji za privredne registre, najduže za 60 dana, saopštio je RTB.\nStatusna promena proizilazi iz Unapred pripremljenog plana reorganizacije RTB-a, koji je u primeni godinu i po i prethodi promeni vlasničke strukture, odnosno pronalaženju strateškog partnera za RTB Bor.\n"RTB postaje jedinstvena kompanija, a kapital i imovina prebacuju se u jednu firmu. Ništa se ne gubi i ništa ne otpisuje, već se samo anuliraju međusobna potraživanja", rekao je generalni direktor RTB-a Blagoje Spaskovski.\nKako je objasnio, spajanjem zavisnih preduzeća izgubiće se i unutrašnji PDV, što će značajno uticati na likvidnost kompanije.\n"Neće više biti prodaje koncentrata, već njegove predaje i prerade u Topionici. Sa jednog mesta će se voditi tehnologija u rudarstvu i metalurgiji, sa jednog mesta će se upravljati kadrovima i sa jednog mesta biće nabavljani svi inputi. Sve to treba da doprinese i boljim proizvodno-finansijskim rezultatima i boljem poslovanju kompanije", istakao je Spaskovski.\nDodao je da niko od radnika RTB-a neće izgubiti radno mesto.\n“Fiat” i dalje vodeći izvoznik iz Srbije\nKanadska kompanija ulaže 600 miliona dolara u rudnik zlata kod Bora\n"Rio Tinto" ulaže 40 miliona dolara u istraživanja zlata kod Majdanpeka


Predsjednik Brajović razgovarao danas sa ministrom odbrane Slovačke\nutorak, 25 avgust 2020 13:42\nPredsjednik Skupštine Crne Gore Ivan Brajović primio je danas ministra odbrane Slovačke Republike Jaroslava Nađa.\nPredsjednik Brajović je istakao da su Crna Gora i Slovačka Republika izgradile odlične međudržavne odnose i sadržajnu saradnju, koji predstavljaju potvrdu snažnog partnerstva i opredjeljenja za dalje jačanje sveukupne saradnje.\n- Slovačka je uvijek bila na strani Crne Gore, podržavajući aktivno naše članstvo u Alijansi i evropske integracije, kao pravi prijatelj i partner. Gora Gora je postigla velike rezultate u prošlom mandatu i vjerujem da će dosljedna, evropski orjentisana politika, koja za cilj ima jačanje i modernizaciju ove zemlje i na predstojećim izborima dobiti ubjedljivu podršku građana u Crnoj Gori, naglasio je Brajović.\nMinistar Nađ je kazao da priznavajući ostvareni napredak u Crnoj Gori, Slovačka je u kontinuitetu od nezavisnosti, aktivno podržavala članstvo Crne Gore u NATO i proces integracije u Evropsku uniju.\n- Svi u Evropskoj uniji vidimo odličan posao koji ste uradili u ispunjavanju evropskih kriterijuma i nadamo se da ćete istu politiku nastaviti i nakon izbora. Slovačka će još intenzivnije nastaviti da podržava dalji napredak Crne Gore i uvjereni smo da ćete tokom ovog mandata Evropskog parlamenta biti najbolje pripremljen kandidat i prva naredna članica Evropske unije, istakao je ministar Nađ.\nMinistar je naglasio da članice Evropske unije žele da izbori budu mirni i bezbjedni, bez miješanja i organizovanih incidenata „treće strane“ kao što je to bio slučaj na parlamentarnim izborima 2016. godine.\nSagovornici su pozdravili saradnju u oblasti odbrane, a ministar Nađ je posebno pohvalio aktivnosti vojnika Crne Gore u zajedničkoj misiji dvije zemlje u Letoniji u okviru NATO-a.\nSastanak Brajović - Nađ


Ružić:Tražimo rešenje za model finansiranja, malo strpljenja – Studio B\nRužić:Tražimo rešenje za model finansiranja, malo strpljenja\nRužić:Tražimo rešenje za model finansiranja, malo strpljenja Tanjug\nObjavljeno: 16.03.2022. 11:58 Izmenjeno: 16.03.2022. 11:58\nRužić je u Institutu društvenih nauka, koji je dobio status od nacionalnog značaja, rekao da se po pitanju problema načnika sarađuje sa kabinetom predsednice Vlade Srbije.\nMinistarstvo prosvete, nauke i tehnološkog razvoja posvećeno je rešavanju problema modela finansiranja naučnika, poručio je danas resorni ministar Branko Ružić i zamolio sindikat za strpljenje u iznalaženju rešenja.\n„Problem traje duži vremenski period, plate naučnika i istraživača kreću se od 70.000 do 100.000 dinara, u zavisnosti od zvanja. Pokušavamo da iznađemo rešenje, a to je ta ekvivalencija, što iziskuje ne samo dobru volju Ministarstva prosvete, već i određena budžetska sredstva koja nisu toliko mala“, rekao je Ružić odgovarajući na pitanje novinara.\nU Beogradu je juče održan još jedan protest naučnika, u organizaciji Sindikata nauke Srbije, a Ružić ističe da su do sada ispunjena dva njihova zahteva, kao i da se odvija kontinuitet u međusobnoj komunikaciji.\n„Sve ono što smo radili do sada, radili smo uz konsultacije, nekada i na njihovu inicijativu. Smatram da treba još malo strpljenja da sagledamo koje su to mogućnosti Ministarstva finansija, kako bi krenuli u razrešenje ovog problema“, poručio je Ružić.\nOn je rekao i da je „logično da u predvečerje izbornog ciklusa dođe do određenih inicijativa od strane sindikata“ i dodao da to treba da se radi u kontinuitetu, a ne „sporadično i sezonski“.\n„Ali to je legitimno, imaju u velikoj meri pravo za definisanje problema koji postoji. Ono oko čega se ne razumemo za sada jeste model i način kako taj problem razrešiti, ali se nadam da ćemo u najkraćem mogućem roku doći do određenog rešenja koji ćemo izneti pred predsednicu Vlade“, naglasio je Ružić.\nDirektor Instituta društvenih nauka Goran Bašić rekao je da i u toj ustanovi postoji problem kategorizacije, koja, kaže, nije urađena na vreme.\n„Pokušavamo to na druge načine da rešimo i da taj problem prevaziđemo. Institut pokušava da stvori uslove i kroz eksterne projekte i projekte koje dobijamo od javnih institucija, kako bi svi bili uključeni“, rekao je Bašić.\nOn je poručio da su problemi naučnih radnika pitanje za kolege koji rade na Univerzitetu.\n„Čini mi se da on toliko ne opterećuje institute u oblasti društvenih nauka“, dodao je Bašić.\nJučerašnji protest naučnika u Beogradu bio je još jedan njihov apel za „dostojanstven rad u nauci“.\nDva osnovna zahteva su da se za jedno naučno zvanje dobije jednaka plata, kao i da mladi naučnici dobiju bolje radne ugovore.


Toše dobija most i memorijalni centar\nNaslov komentara: Toše dobija most i memorijalni centar 2011-01-22, 15:04\nTreći memorijalni koncert u čast tragično preminulog makedonskog pop pevača Tošeta Proeskog biće održan u skopskoj areni “Boris Trajkovski” 25. januara, na dan kada je balkanska zvezda trebalo da napuni trideset godina. Koncert će nositi simboličan naziv “S ljubavlju od Tošeta“, a Tošetovi prijatelji će, tokom manifestacije, izvoditi njegove pesme, pre svega numere veselog karaktera. Takođe, istog dana treba da bude otvoren i memorijalni centar posvećen balkanskoj zvezdi, a i jedan most u Skoplju krasiće Tošetov lik.\nNa koncertu u dvorani „Boris Trajkovski“ nastupiće Antonija Šola, Naum Petreski, Sintezis...\nKoncept koncerta koji će početi u 20 časova potpuno je drugačiji od dosadašnjih memorijalnih, a za to su se pobrinuli verni fanovi. Oni su izrazili želju da ceo koncert nosi Tošetov pečat, te će pevači izvoditi njegove pesme, dok će se na tri velika LED ekrana prikazivati snimci preminulog pevača. Takođe, na želju fanova, ove godine će koncert biti vedrijeg tona kako bi se pesmom na pravi način slavio zvezdani momak koji je muzikom i srcem objedinio balkanske narode, svojim ljudskim delima postao idol svih generacija, i ostavio veliko muzičko i duhovno nasleđe za sva vremena.\nEks-Ju zvezde na sceni\nNumere će izvoditi različiti izvođači poput Nauma Petreskog, Mileta Kuzmanovskog, Sintezisa, Antonije Šole i drugih balkanskih muzičkih imena, a poseban deo će imati i nekadašnji Tošetov bend. Nastupiće i Veliki hor “Zlatnog slavejča” zajedno sa članovima “Muzičkog kabineta” iz Kruševa koji će premijerno otpevati numeru “Pasvord” na Tošetovu muziku. Sva sredstva do koncerta namenjena su u humanitarne svrhe, a projekat je podržala međunarodna fondacija “Todor - Toše Proeski”.\nOsim koncerta, na Tošetov 30. rođendan biće objavljen i album koji nosi isti naziv kao i koncert “S ljubavlju od Tošeta“. Na albumu je snimljeno 15 pesama, 12 iz svetske rok antologije koje je Toše izvodio na svojim muzičkim susretima sa mladima, dva hita Eltona Džona i Vitni Hjuston koji do sada nisu slušani u Tošetovoj interpretaciji i najnovija pesma “Nasloni glavu na moje rame“ koja će biti promovisana na radiju neposredno pre koncerta. Za ovu pesmu postoji i video spot snimljen u Zagrebu koji će, pretpostavlja se, biti pušten tokom koncerta.\nToše je humanošću i dobrim delima koje je činio, blistavom muzičkom karijerom i vanserijskim muzičkim kvalitetima ostavio nezapamćen trag. Zbog svega toga ova zvezda nikada neće biti zaboravljena, pa je planirano da na dan njegovog rođendana konačno bude otvoren dugo najavljivani Memorijalni centar „Toše Proeski“ u Kruševu.\nU spomen-kući za koju su arhitektonsko rešenje uradili Dejan Sekuloski, Dejan Spasenoski i Ilija Božinoski, nalaziće se maketa porodične kuće Proeskog u Kruševu i njegovog muzičkog studija iz stana u Zlokućanima.\nU zasebnom, muzejskom delu biće čuvani njegovi lični predmeti, kolekcija ikona i brojne muzičke nagrade. Memorijalni centar će se u formi krsta prostirati na 870 kvadrata, a krov zdanja će biti zastakljen i prilično specifičan.\nSpomen-kuća će predstavljati materijalizaciju čitavog životnog puta Tošeta Proeskog, hronološki prikaz njegovog detinjstva, tinejdžerskih godina i vrh njegove muzičke karijere.\nBista na mostu\nInače, Toše Proeski će ove godine dobiti i dvometarsku bronzanu skulptura koja će, sa još 28 značajnih ličnosti makedonske kulture, biti podignuta na Mostu umetnosti koji bi trebalo da premosti reku Vardar na jednom mestu u skopskoj opštini Centar.\nIdeja je da po 14 izlivenih skulputra bude simetrično raspoređeno sa dve strane mosta, a most će početi da se gradi u toku ove godine.\nFontana prava atrakcija\nProteklog leta u Skoplju, u opštini Aerodrom, svečano je otvorena fontana „Toše Proeski“. Moderna fontana sa likom slavnog pevača ima tri nivoa i unutrašnji stakleni postament. Visoka je sedam metara, okružena bazenom visine 1,2 metra, a centralni deo je u obliku kvadrata i visok je 1,45 metara. Od dana svečanog otvaranja do danas, fontanu je posetilo nekoliko hiljada mladih.\nNaslov komentara: Re: Toše dobija most i memorijalni centar 2011-01-23, 09:31\nTreći memorijalni koncert u čast tragično preminulog makedonskog pop pevača Tošeta Proeskog biće održan u skopskoj areni “Boris Trajkovski” 25. januara, na dan kada je balkanska zvezda trebalo da napuni 30 godina. Koncert će nositi simboličan naziv “S ljubavlju od Tošeta“, a Tošetovi prijatelji će, tokom manifestacije, izvoditi njegove pesme. Istog dana treba da bude otvoren i memorijalni centar posvećen Tošetu, a i jedan most u Skoplju krasiće njegov lik. Koncept koncerta potpuno je drugačiji od dosadašnjih memorijalnih, a za to su se pobrinuli verni fanovi. Oni su izrazili želju da ceo koncert nosi Tošetov pečat, te će pevači izvoditi njegove pesme, dok će se na tri velika LED ekrana prikazivati snimci preminulog pevača. Takođe, na želju fanova, ove godine će koncert biti vedrijeg tona kako bi se pesmom na pravi način slavio zvezdani momak koji je muzikom i srcem objedinio balkanske narode, svojim ljudskim delima postao idol svih generacija, i ostavio veliko muzičko i duhovno nasleđe za sva vremena. Sva sredstva od koncerta namenjena su u humanitarne svrhe, a projekat je podržala međunarodna fondacija "Todor - Toše Proeski".\nOsim koncerta, na Tošetov 30. rođendan biće objavljen i album koji nosi isti naziv - "S ljubavlju od Tošeta". Na albumu je snimljeno 15 pesama, 12 iz svetske rok antologije koje je Toše izvodio na svojim muzičkim susretima sa mladima, dva hita Eltona Džona i Vitni Hjuston koji do sada nisu slušani u Tošetovoj interpretaciji i najnovija pesma "Nasloni glavu na moje rame" koja će biti promovisana na radiju neposredno pre koncerta. Za ovu pesmu postoji i video spot snimljen u Zagrebu koji će, pretpostavlja se, biti pušten tokom koncerta.\nPlanirano je i da na dan njegovog rođendana konačno bude otvoren dugo najavljivani Memorijalni centar "Toše Proeski" u Kruševu. U spomen-kući nalaziće se maketa porodične kuće Proeskog u Kruševu i njegovog muzičkog studija iz stana u Zlokućanima. U zasebnom, muzejskom delu biće čuvani njegovi lični predmeti, kolekcija ikona i brojne muzičke nagrade. Memorijalni centar će se u formi krsta prostirati na 870 kvadrata, a krov zdanja će biti zastakljen i prilično specifičan. Spomen-kuća će predstavljati materijalizaciju čitavog životnog puta Tošeta Proeskog, hronološki prikaz njegovog detinjstva, tinejdžerskih godina i vrh njegove muzičke karijere. Inače, Toše Proeski će ove godine dobiti i dvometarsku bronzanu skulptura koja će, sa još 28 značajnih ličnosti makedonske kulture, biti podignuta na Mostu umetnosti koji bi trebalo da premosti reku Vardar na jednom mestu u skopskoj opštini Centar. Ideja je da po 14 izlivenih skulputra bude simetrično raspoređeno sa dve strane mosta, a most će početi da se gradi u toku ove godine.


Zagrevanje za Budimpeštu - Vaterpolo vesti\nPočetna » Nacionalna selekcija » Zagrevanje za Budimpeštu\nZagrevanje za Budimpeštu\nU okviru priprema za Evropsko prvenstvu u Budimpešti u toku su dva turnira nacionalnih selekcija koje se pripremaju za događaj sezone. U prvom koli 26. izdanja Međunarodnog turnira u Portugaleti domaćin Španija savladala je Rusiju sa 11:9, dok je Grčka bila bolja od Francuske u vrlo neefikasnom meču sa 3:2. U Bukureštu se održava turnir Kup Rumunije, a domaćini su prvog dana bili bolji od Nemačke sa 12:7, dok su SAD bile bolje od Slovačke sa 14:8. Selekcija Srbije nakon osvajanja Svetske lige nastavila je sa pripremama u Subotici, a početkom jula će učestvovati na tradicionalnom Samrcidis kupu koji će se održati u mestu Maraton pored Atine od 4. do 6. jula. Pored domaćina i Srbije učesnici su i Hrvatska, Italija i Španija.


Utorak, 10. april 2001.\n09. Apr 2001 17:18 (GMT+01:00)\nMakedonija potpisala u Luksemburgu Sporazum o pridruživanju i stabilizaciji s EU\nEvropa otvorila vrata prvoj zemlji s Balkana\nPotpis u ime Skoplja stavio premijer Georgijevski. Povlašćen položaj, ali i brojne obaveze. Prvi korak ka članstvu u Uniji\nLUKSEMBURG (Tanjug) - Predsedavajući EU, šef švedske diplomatije Ana Lind, i makedonski premijer Ljupčo Georgijevski potpisali su u ponedeljak u Luksemburgu Sporazum o asocijaciji i stabilizaciji, koji najmlađoj evropskoj državi omogućava povlašćen položaj, ali nameće i brojne obaveze.\nPre potpisivanja sporazuma, Lindova je naglasila da je Makedonija prva balkanska odnosno zemlja jugoistočne Evrope s kojom EU potpisuje takav dokument i da bi to trebalo da bude i model za druge države Balkana kako se postaje član evropske porodice i kako se, korak po korak, može stići do tog cilja.\nPribližavanje Evropi u dve faze\nDokumentom su predviđene dve faze približavanja Makedonije EU, svaka u dužini od po pet godina. Na kraju prvog petogodišta, mešovita komisija EU i Makedonije razmotriće da li su obavljeni svi poslovi predviđeni dogovorom, i ako budu, preći će se na drugu fazu. Najvažniji poslovi Makedoniju očekuju u ekonomiji, politici, ali i u bezbednosnoj sferi. Veoma bitna je i regionalna saradnja, pre svega sa susednim zemljama, sa kojima će trebati da se potpišu brojni bilateralni sporazumi. Dokumentom su obuhvaćene i druge obaveze Makedonije u spoljnoj politici. Makedonija je u obavezi da narednih godina sve zakone i propise prilagodi EU, a to će, prema prvim procenama, značiti zamenu oko 200.000 stranica sadašnjih zakonskih rešenja. Procenjuje se da bi Makedonija, pod uslovom da se poslovi obavljaju prema predviđenoj dinamici, mogla da postane punopravan član EU za 15 do 20 godina.\nPDP se sama izolovala\nOpoziciona partija makedonskih Albanaca, Partija demokratskog prosperiteta (PDP), odbila je da učestvuje u delegaciji Makedonije koja je boravila u Luksemburgu radi potpisivanja Sporazuma o pridruživanju i stabilizaciji s EU. "Oni sami sebe izoluju", rekao je šef diplomatije Srđan Kerim dodavši da je makedonska delegacija "vrlo reprezentativna", uprkos odbijanju PDP-a da uvrsti svoje predstavnike u tu delegaciju.\nOna je dodala da dogovor Makedoniji omogućuje povoljne uslove za trgovinu sa zemljama EU, ali je i obavezuje da razvija demokratiju, obezbedi poštovanje zakona, iskoreni kriminal i pruži sva prava pripadnicima nacionalnih manjina.\nEU će pomoći Makedoniji da te velike i složene poslove obavi, dodala je ona, ali je na narodima i rukovodstvu te države da nalaze puteve do rešavanja svih problema.\nKoordinator EU za spoljnu politiku i bezbednost Havijer Solana, koji je prisustvovao potpisivanju dokumenta, istakao je da su pred Makedonijom veliki poslovi, ali da se nada njihovom uspešnom okončavanju. "Morate da uložite velike napore da se integrišete u evropsku porodicu", dodao je on.\nEvropski komesar za inostrane poslove Kris Paten je označio ponedeljak istorijskim i za Makedoniju, i za EU. Ovo je i politička i ekonomska šansa za Makedoniju da postane u pravom smislu deo Evrope, rekao je on, naglašavajući da su mu poznati svi problemi sa kojima se Makedonija suočava, ali da je uveren da ih ona može rešiti.\nI za premijera Georgijevskog to je istorijski dan, ravan onom kada se Makedonija, pre skoro 10 godina, osamostalila. Georgijevski je naglasio da cela država stoji iza ovog dogovora, što potvrđuje i prisustvo u Luksemburgu lidera svih političkih partija, izuzev PDPA.\n"Potpisom smo prihvatili obavezu da razvijamo demokratiju, rešavamo međuetničke probleme političkim dijalogom i nastavimo privredne reforme", rekao je Georgijevski, naglašavajući da će Makedonija postati multietnička zajednica.\nOn je posebno istakao da je za Makedoniju veoma značajan trgovinski sporazum sa EU, koji je takođe u ponedeljak potpisan u Luksemburgu. On omogućava Makedoniji da pod najpovoljnijim uslovima izvozi robu u zemlje EU.\n17:18h Makedonija potpisala u Luksemburgu Sporazum o pridruživanju i stabilizaciji s EU\n17:26h Srbi optužuju hrvatske vlasti za propuste i loše namere u sprovođenju popisa\n17:31h U utorak zaseda Skupština RS\nPovratak smrtne kazne zahteva 150.000 Bugara\nIstarski Italijani odlučni da vrate ono što su im oduzeli "Tuđman i kompanija"\n23:41h Srušio se helikopter u blizini makedonske granice


MEI - Aktuelnosti - Joksimović i Šib o ubrzanoj dinamici reformi i pristupnom procesu\nJoksimović i Šib o ubrzanoj dinamici reformi i pristupnom procesu\n26. maj 2021. | Beograd\nMinistar za evropske integracije Jadranka Joksimović razgovarala je danas sa ambasadorom Nemačke Tomasom Šibom sa kojim je razmotrila reformske aktivnosti Vlade Srbije u procesu evropskih integracija, kao i bilateralne odnose dveju zemalja.\nJoksimović je istakla da je njena nedavna poseta Berlinu još jednom pokazala da je Nemačka veoma važan partner Srbiji na putu ka članstvu u EU.\nNaglasila je da Vlada Srbije veoma odgovorno pristupa reformama na koje se obavezala, pre svega, onima u oblasti vladavine prava koje predstavljaju ključna merila za napredak pregovora po svim drugim oblastima.\n„Vlada Srbije istovremeno ubrzano i aktivno sprovodi neophodne aktivnosti iz klastera 3 - Inkluzivni rast i konkurentnost i klastera 4 - Zelena agenda digitalizacija i održiva povezanost kako bismo, ukoliko bude pozitivne ocene u oblasti vladavine prava, bili spremni za otvaranje klastera“, naglasila je Joksimović.\nJoksimović je informisala ambasadora da je Srbija završila i poslala još dve pregovaračke pozicije iz klastera 3 za poglavlje 10 - Informaciono društvo i mediji i poglavlje 19 - Socijalna politika i zapošljavanje.\nDodala je da je u finalnoj fazi priprema pregovaračke pozicije za poglavlje 16 - Oporezivanje i da će do kraja nedelje biti poslate EK.\nKako je rekla, sa te tri pregovaračke pozicije ceo klaster 3 će biti spreman.\n„U okviru klastera 4 završavamo zahtevne obaveze iz poglavlja 15 - Energetika, sa pratećim akcionim planovima za gasni sektor čime ćemo zaokružiti sve neophodne kriterijume iz tog klastera“, rekla je Joksimović.\nNaglasila je da su izmenjene pregovaračke strukture u skladu sa novom metodologijom, imenovanje koordinatora klastera iz resornih ministarstava, aktivno učešće nadležnih ministara, ali i snažan angažman premijerke i predsednika Srbije već pokazali koliko je Srbija na ozbiljan i stručan način prihvatila i već aktivno sprovodi principe nove metodologije.\nIzrazila je očekivanje da će i EU u potpunosti biti spremna za primenu nove metodologije, a u cilju ubrzanja dinamike pristupnog procesa.\nJoksimović je kazala da Srbija sprovođenjem imunizacije, ali i pojačanim političkim aktivnostima u regionu, nastavlja aktivnosti u jačanju otpornosti ekonomije i na oporavku zdravlja stanovništva od posledica pandemije.\n„Jačanjem regionalne saradnje, a pre svega konstruktivnim učešćem u rešavanju izazova, ostvarićemo i jedan od zajedničkih ciljeva i Srbije i Zapadnog Balkana, a verujem i same Unije, a to je proširenje EU na ovaj prostor, uz ispunjenje svih postojećih preduslova“, rekla je Joksimović.\nOcenila je da će najviše dobrobiti od takvog zaokruženja politike proširenja imati građani regiona i EU i naglasila da za takav epilog svih zajedničkih napora računamo i na podršku Berlina.\nNa sastanku je bilo reči i o aktivnostima Vlade Srbije da pregovore o članstvu sprovodi po pravilima nove metodologije, kao i o pripremama za političku međuvladinu konferenciju do kraja juna.\nNa tom skupu predstavnici Srbije bi sa predstavnicima evropskih institucija i država članica vodili otvoren politički dijalog na najvišem nivou o međusobnim očekivanjima od daljeg pregovaračkog procesa.\nAmbasador Šib izjavio je da njegova zemlja podržava politiku proširenja EU, kao i proces evropske integracije Srbije.\nPosebno je naglasio očekivanja od reformi u oblasti vladavine prava, demokratizacije, slobode medija i unapređenja rada pravosuđa koje su, kako je istakao, ključne za dalji napredak u pristupnim pregovorima, ali i za bolji život građana Srbije.


Sadnjom tuja obeležen Medjunarodni dan volonterizma - Dnevnik Juga\nPočetna / GRADOVI / Leskovac / Sadnjom tuja obeležen Medjunarodni dan volonterizma\nS. Zdravković 05/12/2018\tLeskovac, Visoka poslovna škola strukovnih studija Ostavi komentar\nPovodom Međunarodnog dana volonterizma u Visokoj poslovnoj školi strukovnih studija Leskovac održana je prezentacija rezultata projekta „Akademija dobre volje“.\nOvaj projekat ima za cilj promovisanje volonterskog rada među mladima, a realizuje se u saradnji sa Klasterom Aktivator i SORAS-om.\n„Na lokalitetu Teodora u Lebanu izveli smo akciju sadnje 180 mladih tuja, a suština je bila da mlade upoznamo sa volonterskim radom i značajem volonterizma, kao i da ih motivišemo da se uključe i daju svoj doprinos. Pored ove konkretne akcije organizovali smo niz praktičnih predavanja na kojima su mladi mogli da se upoznaju sa pojmom volonterizma“ rekla je Jelena Krstić menadžer projekta.\nOvaj projekat finansira Ministarstvo omladine i sporta a vrednost projekta je 1 660 000 dinara.\nPrethodni Održan okrugli sto na temu „Supervizija u socijalnom radu“\nSledeći PRAZNICI NAM STIŽU – Unesite u vaš dom novogodišnju čaroliju


Upravljanje budžetom Archives - Finansijski savetnik i biznis kouč | Karolina Herbut\nAko nepredviđeni troškovi i tebi stvaraju glavobolju i poremete ti finansijske planove, onda je ovo tema koja će te zanimati. Na konsultacijama i putem poruka mi se …\nKako nepredviđeni troškovi utiču na tebe? Pročitaj više\nKako da pregovaraš za povećanje plate i druge benefite (rezultati istraživanja)\nU ovom tekstu ćeš saznati: Šta možeš da tražiš od poslodavca osim povećanja plate? Rezultati istraživanja o pregovaranju za povećanje plate i druge benefite Zašto …\nKako da pregovaraš za povećanje plate i druge benefite (rezultati istraživanja) Pročitaj više\nTokom godine ima par posebnih perioda kada je lako potrošiti više novca od planiranog i to na neplanirane predmete i usluge. Ti periodi su Božić, …\nPopusti i akcije: zamke u koje često upadamo Pročitaj više\nNovembar je mesec za Finansijski izazov. Zato te pozivam da izazoveš sebe i svoje prijatelje i da kroz zabavne zadatke brineš o svojim finansijama ovog …\nFinansijski izazov: Preuzmi Kalendar štednje! Pročitaj više\nFinansijska amnezija 1: Kada stvarno ne znamo na šta je novac potrošen i kako je ovako brzo potrošen. Ako ne beležiš aktivno svoje finansije, čest …\nFinansijska amnezija ili kako da trošiš bez osećaja krivice i griže savesti Pročitaj više\nFinansije i stres: Nije sramota da meriš na kašičicu – zdravlje je najbitnije\nDrugarica mi je ispričala priču jedne mlade majke koja je bila nezaposlena, a suprug je radio u prosveti. Nije mogla prosto da nađe posao, a …\nFinansije i stres: Nije sramota da meriš na kašičicu – zdravlje je najbitnije Pročitaj više\nKako da se obogatite onim što ne kupujete\nNa početku godine pričala sam vam o tome kako uštedeti novac odvajanjem svega 5% od plate, odnosno primanja. Kompletan članak u kome sam pričala o …\nKako da se obogatite onim što ne kupujete Pročitaj više


Železara: Čekajući 200 miliona $ – Semendria\n31. avgust 2013. PRIVREDA – Železara Smederevo ima sertifikate i stručnjake, ali ne i 150 do 200 miliona dolara koliko bi, praktično, koštala nova fabrika za galvanizaciju čeličnih limova.\nProizvodnja pocinkovanog lima za automobilsku industriju, za koju je zainteresovana “Fijat grupa”, mogla bi bude spas za srpsku metalurgiju.\nOdlazeći ministar finansija i privrede, Mlađan Dinkić, najavio je nedavno da je “Fijat grupa” zainteresovana da od Železare Smederevo nabavlja limove.\nDinkić tvrdi da je “Fijat” zainteresovan da kupuje limove za proizvodnju 500.000 automobila godišnje za svoje fabrike u svetu.\nIako menadžment Železare trenutno nije raspoložen da govori o mogućnostima saradnje sa “Fijatom”, poznato je da je proizvodnja lima za auto-industriju, kao idejni projekat, ovde začet još pre više od dve decenije.\nNajpre je o tome pregovarano sa zainteresovanim investitorima iz Kine, a potom i sa Amerikancima. “Ju-Es stil” je imao ozbiljne planove za gradnju Pocinkovaonice, ali ih je ekonomska kriza osujetila. Ono oko čega niko nema dilemu jeste činjenica da bi proizvodnja za auto-indusutriju mogla da bude ekonomska sutrašnjica srpske železare.\nJer, biti snabdevač auto-industrije je kruna ovog posla: reč o jednoj od najzahtevnijih industrija prerade metala.Smederevska železara ima stručnjke, ali i sve neophodne sertifikate koji su zahtevni i veoma rigorozni. Pre zaustavljanja proizvodnje, Železara Smederevo je za “Dačiju” proizvodila unutrašnje delove.\nPrethodnih godina urađeno je mnogo na modernizovanju postrojenja, a galvanizacija čeličnih limova značila bi zapravo novu fabriku kapaciteta 200.000 tona proizvoda.\nIako je reč o velikom novcu, metalurzi podsećaju da veće faze prerade daju skuplji i kvalitetniji proizvod, a tako i veći profit, pa je računica svakako isplativa. Nezavisni sindikat Železare upozorio je da bi auto-lim iz Železare bio atraktivan i za ostale proizvođače automobila – rumunsku “Dačiju”, mađarsku “Škodu”, zatim za “Folksvagen”, “Kiju” i “Pežo”.\n« “Smederevska jesen” uz vino i muziku\nPLS – Čačani ređaju pobede, Smederevci poraze… »


Izvor: Radio 021, 07.Jul.2020, 22:02\nPoslodavci treba do 10. jula da donesu plan primene mera, u skladu sa pravilnikom.\nPravilnikom o preventivnim merama, za bezbedan i zdrav rad za sprečavanje pojave i širenja epidemije zarazne bolesti propisuju se preventivne mere koje je poslodavac dužan da >> Pročitaj celu vest na sajtu Radio 021 << primeni radi sprečavanja pojave i širenja zarazne bolesti i otklanjanja rizika za bezbedan i zdrav rad zaposlenih, kao i lica koja se zateknu u radnoj okolini, kada nadležni organ proglasi epidemiju zarazne bolesti.\nTakođe, poslodavac je dužan da plan primene mera, usled nastalih promena koje utiču na bezbedan i zdrav rad tokom trajanja epidemije usaglašava sa odlukama nadležnog organa. Plan treba da sadrži: preventivne mere i aktivnosti za sprečavanje pojave epidemije zarazne bolesti, zaduženje za sprovođenje i kontrolu sprovođenja preventivnih mera i aktivnosti, mere i aktivnosti za postupanje u slučaju pojave epidemije zarazne bolesti.\nPoslodavac je dužan da na svakom radnom mestu u radnoj okolini obezbedi primenu preventivnih mera, a naročito da pre početka rada obezbedi pisane instrukcije i uputstva o merama i postupcima za sprečavanje pojave epidemije zarazne bolesti, koji sadre informaciju o simptomima zarazne bolesti.\nU skladu sa mogućnostima, ukoliko nije organizovan rad u smenama, izvrši preraspodelu radnog vremena uvođenjem druge ili treće smene sa manjim brojem zaposlenih. Da sprovodi pojačanu higijenu i dezinfekciju radnih i pomoćnih prostorija što uključuje redovnu dezinfekciju prostorija i često provetravanje radnog prostora.\nTreba precizno da se definišu pravci kretanja zaposlenih kroz radne i pomoćne prostorije, da se organizuje stroga kontrola kretanja zaposlenih iz organizacione jedinice u kojoj je radio zaposleni koji je zaražen, da se kontakti zaposlenih iz organizacione jedinice u kojoj je boravio zaposleni koji je zaražen sa drugim zaposlenima svode na nune uz propisane mere zaštite.\nPoslodavac je dužan da u planu primene mera uredi obaveze i odgovornosti u vezi sa praćenjem i kontrolom primene mera bezbednosti i zdravlja na radu. Zatim, proveru efikasnosti primene mera bezbednosti i zdravlja zaposlenih na radu kod poslodavca vrši lice za bezbednost i zdravlje na radu.\nLice za bezbednost i zdravlje na radu u saradnji sa poslodavcem planira, sprovodi i podstiče primenu preventivnih mera, a posebno: učestvuje u izradi plana primene mera, priprema pisana uputstva i instrukcije za bezbedan i zdrav rad u cilju zaštite zdravlja zaposlenih od epidemije zarazne bolesti, kontroliše primenu mera koje su utvrđene u planu primene mera koji donosi poslodavac, vrši kontrolu korišćenja sredstava i opreme za ličnu zaštitu na radu, kao i da sarađuje sa državnim organima i daje potrebna obaveštenja o primeni preventivnih mera bezbednosti i zdravlja na radu.\nZaposleni je obavezan da: sprovodi sve preventivne mere bezbednosti i zdravlja na radu kako bi sačuvao svoje zdravlje, kao i zdravlje drugih zaposlenih, namenski koristi propisana sredstva i opremu za ličnu zaštitu na radu i da sa njima pažljivo rukuje, da ne bi ugrozio svoju bezbednost i zdravlje kao i bezbednost i zdravlje drugih lica, dodatno brine o svojoj higijeni tako to ce redovno i pravilno prati ruke, ličnu odeću drži odvojenu od sredstava i opreme za ličnu zaštitu na radu i radnog odela.\nObavezno je da obavesti poslodavca ukoliko posumnja na simptome zarazne bolesti kod sebe, kod drugih zaposlenih ili članova svoje porodice, pre početka rada pregleda svoje radno mesto uključujući i sredstva za rad koja koristi, kao i sredstva i opremu za ličnu zaštitu na radu i da u slučaju uočenih nedostataka izvesti poslodavca ili drugo ovlašćeno lice.\nSaradnje sa poslodavcem i licem za bezbednost i zdravlje na radu, kako bi se sprovele dodatne neophodne mere za bezbednost i zdravlje na radu.\nB92: Uskoro nove mere: Ovo je Pravilnik za zaposlene i poslodavce\nRadio Televizija Vojvodine: Novi pravilnik o preventivnim merama za poslodavce i zaposlene od 11. jula\nSrbijaDanas.com: Od 11. jula važi NOVI PRAVILNIK ZA SVE POSLODAVCE I ZAPOSLENE u Srbiji zbog epidemije korone, OVO SU MERE\nKurir: NOVI PRAVILNIK ZA POSLODAVCE I ZAPOSLENE: Primenjuje se od 11.jula! Pre napuštanja radnog mesta OVO SU VAŠE OBAVEZE!\n07.Jul.2020: Radio 021


Tokom minulih 24 sata od posledica zaraze koronom preminuo je još jedan kovid pacijent iz grada na Ibru. Posle jednodnevnog zatišja, broj novozaraženih ponovo je trocifren, a od izbijanja epidemije u Kraljevu je zvanično potvrđeno 27.240 slučajeva infekcije.\nU OB “Studenica“ trenutno se leči 49 kovid pacijenata. Na Intenzivnoj nezi zbrinuto je 15, od kojih je troje na respiratoru, osmoro na neinvazivnoj ventilaciji i četvoro na „haj-flou“ režimu. Kako je saopšteno iz ove ustanove, 10 je novoprimljenih pacijenata, devetoro je otpušteno sa bolničkog lečenja, dok je jedan pacijent transportovan u Kovid bolnicu u Kruševcu.\nKraljevo KOVID 19 Opšta bolnica "Studenica"


Radionica „Smanjenje uzroka porodičnog nasilja“ u opštini Voždovac - Beogradski Portal\nRadionica „Smanjenje uzroka porodičnog nasilja“ u opštini Voždovac\nUdruženje „Karika“ u saradnji sa Ministarstvom za brigu o porodici i demografiju i Opštinom Voždovac, organizuje Radionicu u četvrtak, 25. novembra, u sali Veća opštine Voždovac, Ustanička 53, sa početkom u 17 časova.\nRadionica se bavi analizom ponašanja partnera u postupcima razvoda braka, vršenja roditeljskog prava, izvršnim postupcima radi prinudnog izvršenja odluka koje se tiču održavanja ličnih kontakata deteta i roditelja.\nBiće reči i o tome kako se može uticati na ta ponašanja tako da se obezbedi da se dete u sudskim postupcima što manje traumatizuje, da se roditelji ne svađaju i ne ponašaju nasilnički jedni prema drugima.\nCilj je da učesnici radionica čuju na koji način se postiže to da se roditelji što bolje razumeju, da razumeju prava i obaveze koje imaju (kako jedni prema drugima, tako i u odnosu na dete).\nOve radionice imaju za cilj da pomažu i adolescentima da shvate kako njihovo ponašanje utiče na porodično okruženje i odnose, ako su roditelji u procesu razvoda braka ili vršenja roditeljskog prava; da shvate kako oni treba da se ponašaju u sudskim postupcima, naročito u postupcima prinudnog izvršenja porodičnih odluka koje se tiču prava deteta – da bude poveren jednom roditelju ili da održava kontakt sa roditeljem kome nije poveren.\nPostoje porodice čiji član zloupotrebljava alkohol, narkotike ili ima psihičke smetnje ili poremećaje, pa je u takvom stanju agresivan prema drugim članovima porodice. Na radionicama ćete biti upoznati koji sudski postupci mogu da se pokrenu kako bi se obezbedilo lečenje i kako da umesto te osobe vi odlučujete o pitanjima njenog zdravlja i lečenja.\nPredavači su stručnjaci koji su jedni od najvažnijih u lancu zaštite od nasilja u porodici jer su oni ti koji donose mišljenja i odluke u vezi sa nasiljem, a to su sudije i stručna lica centara za socijalni rad.\nOni će vam objasniti:\nkako vaše ponašanje utiče na vašeg partnera, dete, člana porodice,\nkoje ponašanje izaziva nasilje (bilo fizičko ili psihičko),\nkako se takvo ponašanje ceni u postupku pred centrom za socijilni rad i sudom i koje odluke se donose,\nkako se na takva ponašanja koja izazivaju nasilje može uticati da se ne ponavljaju\nkako da se napravi mirno porodično okruženje koje je prijatno za sve članove porodice koji žive zajedno ili su živeli zajedno ili su u srodničkim vezama.\nMolimo zainteresovane za učešće u Radionici da se prijave na\nbroj 064/1450242, imejl: udruzenje.karika @gmail.com ili preko društvenih mreža IG: udruzenjekarika; FB: Udruženje za zaštitu dečjih i roditeljskih prava\njer je zbog epidemiološke situacije broj mesta ograničen.\nU slučaju većeg broja zaintersovanih biće organizovani dodatni termini radionica.


Dr Draško Ređep - Mit i Kosovo\nDanas slike menjaju svoja mesta\nVelike bitke prošlosti privlačile su ne od juče i savremene slikare. Veliki, reprezentativni ciklus Danila Vuksanovića, posvećen izdaji kosovskog mita, neposredno se uklapa u taj veliki istorijski atlas bojeva od Aleksandra Velikog do Napoleona, i od Troje do Staljingrada.\nMiloš Zubac - Raspeća Danila Vuksanovića\nNije prvi put da se univerzalni simbol krsta objavljuje kao stožer likovnog sveta Danila Vuksanovića. Godine su prošle otkako je Vuksanović ukrstio horizontalnu i vertikalnu osu u mladalačkom, krstolikom ciklusu. Impulsivne predstave dvostrukog širenja, beskrajnog prostiranja u oba smera, tada su nam ispovedile tajnu Vuksanovićevog naloga: prevladavanja dvojstva i povratka primordijalnom bivstvu. Mesto ukrštanja horizontalne i vertikalne ose, govorilo je o samom središtu stvaralačkog bića. O privremenom dualitetu koje se reintegriše u Jedno.\nVjekoslav Ćetković - O litografijama Danila Vuksanovića, DIORIT u Srećnoj Galeriji SKC-a, Beograd\nVeć na početku opusa Danila Vuksanovića, ambicioznog hitanja u svet umetnosti, možemo reći da je njegova ličnost definisana kao nešto što zna, hoće i oseća (Platon). Danilo Vuksanović traži inspiraciju u crnogorskom kršu i slapovima planinskih venaca, u krašu, uvek inspirativnom zavičajnom predelu. Na tom putu veliki Lubarda mu je uzor i daleka asocijacija iz čijeg slikarstva je izvukao određena vrlo korisna razmišljanja.


M. D. 24. januara 2018. 10:46\nVideo na kom je muškarac u prodavnici elektronike u Kini prouzrokovao eksploziju nakon što je zagrizao bateriju iPhone-a osvojio je milione ljudi na internetu. Mini spektakl snimljen sigurnosnim kamerama postavljen je na Miaopaiu, kineskoj platformi za razmenu video sadržaja.\nPrema pisanju Taiwan Wews, muškarac je u prodavnicu došao 19. januara kako bi zamenio bateriju svog iPhone-a. Kako bi se uverio da je stvarna baterija koju je želeo da kupi, odlučio je malo da je zagrize, što je u istoj sekundi prouzrokovalo eksploziju.\nIako mu je baterija eksplodirala u lice i jako blizu drugih ljudi, niko nije povređen.\nTačno je kako lažne i falsifikovane litijum-jonske baterije ponekad mogu eksplodirati ili se jednostavno pregrejati, ali metoda testiranja baterije nepoznatog Kineza začudila je mnoge. Još nije poznato da li je baterija eksplodirala jer je bila lažna ili jer je on oštetio zubima.\nApple je nakon priznanja da usporava stare generacije iPhone-a svojim korisnicima ponudio zamenu baterija za 29, umesto 79 dolara, koliko inače koštaju. Nakon što pogledaju video na kom je vrlo lako eksplodirala jedna takva baterija, mnogi će sigurno posumnjati u kvalitet baterija čije cene je Apple snizio.


City :: Sport :: „Želja“ simbol zlatnog doba niškog rukometa\nHome | Sport | „Želja“ simbol zlatnog doba niškog rukometa\n17. 08. 2020. .\n„Želja“ simbol zlatnog doba niškog rukometa\nRukometaši kluba „Železničar“ su nakon petomesečne pauze počeli pripreme za novu sezonu. Prvi trening je održan u „Rovčetu“, nekadašnjem domu „Želje“, čime su nove generacije sportista odale počast zlatnom dobu niškog rukometa. Oktobra će učestvovati na EHF kupu, kao jedini muški predstavnici Srbije u rukometu na nekom evropskom takmičenju. Prvi mečevi drugog kola EHF Evropskog kupa su na programu 17. i 18. oktobra.\nNije slučajno što smo danas trening započeli ovde, rekao je Dušan Jocić, generalni sekretar „Želje“ i istakao značaj ovog mesta za istoriju kluba i samog grada.\nU istoriju kluba upisali su se i novi igrači koji su se ove sezone pridružili ekipi. Meni je srce puno kad vidim ovu tvrđavu od momaka, rekao je Đorđe Teodorović, glavni trener kluba i dodao da je podmladak snaga „Železničara“. Za sada imamo dva igrača koja su došla iz Šapca, iz „Metaloplastike“,to su: Stefan Trkulja, levi bek i posebno kvalitetan igrač u odbrani, i Vlada Arizanović, talentovani Vranjanac koji igra na poziciji srednjeg beka.\nPripreme su počele osam nedelja ranije, a sportisti su individualno trenirali i tokom pauze. Najistrajniji su i nagrađeni: Nikola Matović, Lazar Anđelković i Vladan Arizanović, dobili su simbolične poklone kao nagradu za naporan rad i disciplinu.\nNa jesen ih očekuju brojna takmičenja, od kojih je najvažnije Evropsko prvenstvo. Pored toga, „Železničar“ će se takmičiti i u ARKUS ligi i Kupu Srbije.\nNaša najveća snaga je ostanak Ace Stojanovića u našim redovima, ističe Teodorović i dodaje da su u toku pregovori sa novim igračima koji bi se uskoro mogli pridružiti klubu.\nNekadašnji reprezentativac, Aca Stojanović, igrač sa decenijskim stažom u Super Ligi, odlučio je da odigra još jednu u nizu uspešnih sezona, pre nego odloži loptu i napusti teren. Posle nezavršene sezone zbog korona virusa i petomesečne pauze uželeo sam se rukometa i odlučio da nastavim karijeru još godinu dana, rekao je on i dodao da mu je želja da postanu prvaci države.\nPre zvaničnog ulaska u halu „Čair“ i nastavak priprema, igrače očekuju testiranje na koronavirus i redovni sportski pregledi.\nPred rukometašima je najteži ispit na kome će ih ocenjivati čitava nacija. Igrači poručuju da će dati sve od sebe da Srbiju učine ponosnom. Ako su ekipe iz Evrope bolje od nas mi ćemo učiti od njih, a ako nisu bolje mi ćemo dati gas da iz srca prođemo neku rundu, ističu iz „Železničara“ i dodaju da je njihova najveća snaga želja.


Za godinu dana u Srbiji registrovana 92 pedofila - Ozon Media\nBroj pedofila u Srbiji upisanih u registar koji predviđa tzv. „Marijin zakon“ za godinu dana povećan je za skoro 100 osoba, pokazuju podaci Uprave za izvršenje krivičnih sankcija Ministarstva pravde, piše Politika. Dok je u oktobru prošle godine u evidenciji bilo 279 pedofila, prema poslednjim podacima, ta „crna lista“ proširena je za još 92 imena.\nSvi oni su pravosnažno osuđeni za neko od krivičnih dela protiv polne slobode nad maloletnicima. Taj registar donet je u septembru 2015. godine. Početkom prošle godine u evidenciji je bilo 96 imena da bi se taj broj do oktobra iste godine utrostručio. Inače osuđenima zbog krivičnih dela protiv polne slobode nad maloletnicima zabranjeno je da posećuju vrtiće i škole.\nOni su, takođe, u obavezi i da posećuju profesionalna savetovališta i ustanove. Zbog zakona koji uređuje zaštitu podataka o ličnosti i tajnosti podataka, imena pedofila iz tog registra nisu dostupna javnosti. Podaci se daju sudu, javnom tužiocu i policiji. Takođe, uz obrazloženi zahtev, oni se mogu dostaviti i državnom organu, predzeću, drugoj organizaciji ili preduzetniku, ako još traju pravne posledice osude i ako za to postoji opravdani interes zasnovan na zakonu, kažu Upravi za izvršenje krivičnih sankcija. Dodaju i da se podaci iz ove posebne evidencije mogu dati i inostranim državnim organima, u skladu sa međudržavnim sporazumom.\nZa počinioce tih krivičnih dela koji su odslužili kaznu primenjuje se i mera obaveznog javljanja organu policije i Upravi za izvršenje krivičnih sankcija (povereničkoj kancelariji koja se bavi sprovođenjem i kontrolom).\nOni su posle izdržane kazne zatvora dužni da se javljaju policiji i povereniku svakog meseca, najkasnije do 15. dana u mesecu. Ukoliko to ne rade, poverenik obaveštava sud o tome, kažu u Upravi.\nPedofilima sud ne može ublažiti kaznu niti se oni mogu uslovno otpustiti. U poslednjih mesec dana u Srbji je zabeleženo nekoliko slučajeva krivčnih dela protiv polne slobode nad maloletnim osobama.


Toronto: Odlaganja i kašnjenja letova na aerodromu\nViše od 200 letova je otkazano, a više stotina je pomjereno sa najvećeg aerodroma u kanadskom gradu Torontu nakon što je osoblje zaduženo za dopunjavanje goriva u avionima stupilo u nenajavljeni štrajk.\n"Na međunarodnom aerodromu 'Pirson' u Torontu i dalje su prisutni problemi zbog problema sa dostavljačem goriva. Pošto dostavljač goriva ima problema sa nedostatkom broja zaposlenih, otkazano je 185 letova", navodi se u saopštenju aerodromske službe.\nNa internet stranici aerodroma navedeno je da je, nakon objavljivanja saopštenja, otkazano još 20 letova.\nVeći broj radnika firme "Konsolidejted avijejšen fjueling" iz Toronta, koja gorivom snabdijeva aerodrom, iznenada je uzelo slobodan dan u znak protesta zbog odluke konzorcijuma kompanija "Er Kanada" i "Vest džet" da prekinu radne odnose sa njima.\n"Konzorcijum aviokompanija 'Er Kanada' i 'Vest džet' nije obnovio dogovor sa 'Konsolidejted avijejšen' za dostavu goriva aerodromima 'Pirson' u Torontu i 'Trudo' u Montrealu. Konzorcijum je već potpisao ugovor sa drugim dostavljačima i zbog toga će više od 300 naših članova ostati bez posla", ističe se u saopštenju "Međunarodne asocijacije mašinista i radnika u avioindustriji".


ХОТСПОРТ: НА КРОВУ ПОНОСНИ – ЈЕДИНСТВЕНИ СМО У СУПЕРЛИГИ! – Фудбалски клуб Вождовац – Football Club Voždovac\nOdbor za hitna pitanja fudbalskog saveza Srbije doneo je odluku po kojoj je broj stranaca od naredne sezone ograničen na četiri. I dok će najviše problema zbog toga imati Crvena zvezda, jedan klub može slobodno da kaže da ih ovakva odluka ne interesuje. U pitanju je FK Voždovac, koji u svom sastavu nema nijednog stranog igrača.\n– U potpunosti se slažemo sa odlukom gospodina Kokeze i mi kao klub imamo opredeljenje prvenstveno da forsiramo našu decu koja su ponikla u našem klubu i da igraju naša deca, pre nego stranci koji ne mogu da naprave razliku na terenu, konkretan je Goran Grkinić, generalni direktor FK Voždovac.\n– S obirom da sam kao internacionalac igrao u Portugalu, na Kipru i u Mađarskoj, znam da se od stranca traži, da mora biti mnogo bolji od domaćeg igrača. U našem prvom timu trenutno svi igrači imaju srpski pasoš, uključujući i Nemanju Nikolića i mladog Račića. Naša vizija je da forsiramo decu iz naše omladinske škole i tako će biti i u buduće, na neki način hoćemo da budemo srpski Atletik Bilbao, odnosno da budemo prepoznatljivi po igračima koji su ponikli u toj regiji, jasan je bio Grkinić.\nUveliko u ekipi pored Ivkovića, Petrovića, Srećkovića, Asanija, tek pristiglog Duronjića, dolazi i plejada momaka iz omladinske škole poput kadetskog reprezentativca Stuparevića, omladinskog reprezentativca Blagojevića, te Purtića, Vidakovića, Račića, Bigovića, Mihajlovića,Čarapića koji su budućnost FK Voždovac.


Četiri godine od sukoba u sobranju\nTanjug 27. aprila 2021. 16:27\nSKOPLJE – Danas je četiri godine od tzv. „krvavog četvrtka“ u makedonskom sobranju, kad je došlo do sukoba vladajućih i opozicije zbog izbora Talata Đžaferija, prvog Albanca za predsednika parlamenta.\nUčesnici protesta predvođenim inicijativom Zajedno za Makedoniju, koja je tada za jedan poslanički mandat izgubila većinu u parlamentu, a vlada predvođena SDSM-om Zorana Zaeva formirala vladu sa albanskim blokom, nasilno su ušli u parlament i sukobili su se sa poslanicima.\nMnogi učesnici u tom incidentu su osuđeni, neki su amnestirani, a protiv nekih se još uvek vodi postupak za terorizam.\nI posle četiri godine građani i stranke su podejeni oko tog događaja, koji je u kolektivnom sećanju ostao kao jedan o najnegativnijih do sada, sa posledicama koje su pogodile ne samo politicare, parlament, bezbednost, policiju, već i novinare i medijske radnike.\nNajuticajnija opoziciona VMRO-DPMNE održala je u nedelju mirni protest u odbranu, kako su naglasili „ustavnih branitelja“ koji su u zatvoru zbog ovog slučaja.\nZa vladajuci SDSM 27. april te 2017. je najmracniji datum u istoriji makedonske demokratije, a za opozicionu VMRO-DPMNE – krvavi pečat.\nProtest inicijative „Za zajedničku Makedoniju“ organizovani su protiv tzv. „Tiranske platforme“.\nOptuženi za organizaciju dogadaja od 27. aprila 2017. godine su bivši predsednik parlamenta Trajko Veljanovski, koji je prvooptuženi, bivši ministri saobracaja i veza i obrazovanja Mile Janakievski i Špiro Ristovski i bivši šef UBK Vlado Atanasovski, preneli su makedonski mediji.


Gužva na Miloševićevom grobu ( FOTO) - -\nGužva na Miloševićevom grobu ( FOTO)\nGodišnjica smrti Slobodana Miloševića dovela je u Požarevac nekadašnje bliske saradnike i poštovaoce njegovog lika i dela.\n13:21 | 11.03.2019. Autor: E.B.\nVence na grob Slobodana Miloševića položilie su delegacije Socijalističke partije Srbije glavnog odbora iz Beograda, Gradskog odbora Požarevac i drugih opštinskih i gradskih odbora, a povodom trinaestogodišnjice smrti nekadašnjeg lidera.\nDelegacija GO SPS polaže venac\n„Došli smo da odamo poštu jednom velikom državniku u izuzetno teškom vremenu. Njegova borba za odbranu srpskog naroda ostaće zabeležena u istoriji i njegovi spomenici su Rezolucija 1244, kojoj ćemo ove godine obeležiti dvadeset godina i Dejtonski sporazum koji obeležava 24 godine mira i izvora stabilnosti za očuvanje života srpskog naroda na ovom prostoru. Njegova uloga u istoriji ostaće zapisana kao uloga borca koji je svoj život svesno posvetio toj borbi i ostavio ga u toku borbe u haškom kazamatu“, reako je Nikola Šainović, potpredsednik SPS-a, nekadašnji premijer Srbije i haški osuđenik.\nNikola Šainović, potpredsednik SPS-a\nPovodom inicijative da se Miloševiću podigne spomenik u Beogradu, Šainović je napomenuo da spomenici koje je naveo postoje, jedan je i ovde u Požarevcu u dvorištu porodične kuće, a da će se drugi spomenici graditi, da će to istorija sigurno zabeležiti, a kako kaže, pomenuta inicijativa je u proceduri pred gradskim organima.\nPored Šainovića u delegaciji glavnog odbora stranke bio je i Milutin Mrkonjić, počasni predsednik SPS-a i porodični prijatelj Miloševića.\nPored socijalista na grobu je i venac porodice Milošević.\nPočast su odali i predstavnici Pokreta socijalista koji su doneli i venac svog lidera Aleksandra Vulina.\nVence su položile i delegacije Udruženja „Sloboda“ , Srpske radikalne stranke, Mesne organizacije boraca NOR-a iz Laćarka i mnogobrojni građani.\nVence su položile mnoge delegacije i građani\nDara Radonjić iz Smokovca kod Podgorice svake godine iz daleka dolazi da oda počast, „svom predsedniku“, sa fotografijom koja je prošla sve mitinge otkad je Milošević došao na vlast.\nDara Radonjić, verni pristalica iz Smokovca kod Podgorice\nNi ove godine nije izostao organizovani prevoz pristalica i poštovaoca Slobodana Miloševića.\nOranizovani dolazak na grob Miloševića\nNa ulazu u pordično dvorište postavljena je i knjiga utisaka.\nUhapšen sa 1,69 kilograma marihuane ( FOTO)\nOPREZ: Pojačana kontrola upotrebe pojasa i vožnje dece


Opšti grupni kursevi i škola korejskog jezika\nOpsti grupni kursevi i škola korejskog Jezika\nOpsti grupni kursevi i Škola korejskog Jezika - Audio verzija\nNastava u okviru opšteg grupnog kursa korejskog jezika Akademije Oxford je u potpunosti prilagođena pravilima Zajedničkog evropskog referentnog okvira za jezike - CEFR - a te postoji ukupno 6 nivoa obuke. Grupe polaznika su manje i najčešće broje od 3 do najviše 12 polaznika, čime se pospešuje njen kvalitet u velikoj meri, jer profesor može da posveti adekvatnu pažnju svakom od polaznika ponaosob.\nViše o opštem grupnom kursu korejskog jezika\nOpšti Kursevi i Škola Korejskog Jezika\nIako samo naizgled relativno težak za učenje, korejski jezik se uspešno savladava pravim odabirom kursa. Upravo zato je u našoj školi najposećeniji opšti odnosno grupni kurs korejskog jezika, jer je dobro poznato da se svaki jezik, u većini slučajeva mnogo lakše savladava u grupi.\nŠkola korejskog jezika Akademije Oxford ide u korak sa savremenim trendovima u oblasti obrazovanja, te svim polaznicima uz adekvatnu literaturu nudi i interaktivnu nastavu, što im sve zajedno daje mogućnost da na najlakši mogući način savladaju jezik kojim govori oko 77 miliona ljudi u svetu.\nOsnovni cilj većine polaznika koji se odluče da pohađaju opšti grupni kurs korejskog svakako je učenje ovog zanimljivog jezika, ali i sticanje međunarodno priznatog sertifikata o njegovom poznavanju, koji im otvara mnoga vrata za pronalaženje odličnog zaposlenja, uzevši u obzir da korejski jezik govori vrlo mali procenat ljudi kao strani jezik.\nDa bi polaznik savladao jedan nivo korejskog, od ukupno 6 neophodno je da pohađa opšti kurs u trajanju od 64 školska časa, uz mogućnost korekcije broja časova, a u zavisnosti od nivoa kursa koji kandidat pohađa. Za pohađanje osnovnog A 1 nivoa se od zainteresovanih polaznika ne zahteva nikakvo predznanje korejskog jezika, uzevši u obzir da je ovo prvi od ukupno šest nivoa obuke. Međutim, ukoliko se kandidat već susreo sa ovim jezikom, neophodno je najpre da uradi test provere znanja, kako bi se prema njegovim rezultatima precizno utvrdilo koji nivo opšteg grupnog kursa korejskog jezika bi trebalo da pohađa.\nPo uspešno završenom kursu određenog nivoa, kandidati polažu test, a tek ukoliko ga uspešno polože dobijaju diplomu o nivou poznavanja korejskog jezika.


Hoće li nastaviti niz neefikasnih okršaja? - Sportske novosti\nNaslovna Fudbal H2H Fudbal Hoće li nastaviti niz neefikasnih okršaja?\nEkipe Vojvodine i Čukaričkog sastaće se ove srede u sklopu 2. kola srpske LingLong Super Lige, a taj meč je na programu od 21:00.\nVojvodina je novu sezonu otvorila remijem protiv TSC-a (2:2) što ih je uoči drugog kola postavilo na 10. poziciju, dok je Čukarički na svom terenu bio bolji od Inđije (3:0) te sada zauzima 1. mesto na tabeli.\nOno na šta vam skrećemo pažnju ovim tekstom jesu njihovi međusobni okršaji, odigrani između oktobra 2018. i juna 2020. godine, na kojima nismo mogli da vidimo pune mreže.\nMeđusobne utakmice: Vojvodina – Čukarički (www.flashscore.com)\nNaime, fudbaleri Vojvodine i Čukaričke su tokom navedenog perioda uspeli da postignu svega 6 pogodaka, što nam daje prosek od tačno 1 gola po meču.\nTa neefikasnost je bila dovoljna da svaki put prođe tip “0-2“ (1,75), kao i da tip “0-1“ (3,30) bude dobitan čak 4 puta. Šta vi mislite, hoće li i ovog puta biti neefikasni ili ćemo konačno videti goleadu?\nPrethodni tekstCrvena Zvezda voli da ugosti Nišlije\nSledeći tekstDUBL DANA – SREDA 5. AVGUST


“Pritisci, zastrašivanja lekara, u subotu svi u belom” – Slobodne novine\n“Pokušavali smo da dođe do dijaloga, ali sve što se radi, kod nas se shvata kao atak, postajemo društvo u kojem se jako teško dogovara. Nadamo se ipak da će nas neko iz Ministarstva pozvati”, rekao je Vučić.\n“Taj broj je neverovatno velik, stiglo je na desetine prijava, u toku je ispitivanje, ne mogu da kažem da su sve prijave osnovane, ali ima onih koje smo ispitali u dobroj meri i one su osnovane, moraju se hitno rešavati”, naveo je.\nVojinović je naveo da lekarima, koje je, kako je rekao, same vlasti hvalile kao one koji su na prvoj liniji fronta, istovremeno preti “smenama, imaju nezakonite radne rasporede, nezakonita radna vremena, zastrašuju se ako su potpisnici nekih inicijativa”.\nMladi lekari koji su primljeni tokom epidemije zbog manjka zdravstvenih radnika, koji su i izneli najveći teret epidemije i najviše boravili u crvenim zonama, sad oni imaju situaciju da ih teraju da, kako kaže advokat, sami potpisuju “neke izjave da bi nezakonito bili prerasporedjeni, u nekim situacijama im se preti i otkazom”.\n“To nisu samo oni koji su potpisali peticiju, tu ima i lekara koji nisu potpisnici pisma.. oni treba da budu zaštićeni, a nisu, jer ima nekih diektora koji vode klinike kao da su njihove privatne kompanije”, kazao je.\n“U bolnici Zvezdara, za mesec dana deset lekara napustilo je tu ustanovu, čak pet anesteziologa je uspelo da napusti kliniku, razne su metode zastrašivanja, većina tih ljudi u kontaktu sa nama rekla je šta je razlog – a to je organizacija rada u samoj bolnici… većina njih je prešla u druge zdravstvene ustanove, ovde očigledno ne žele da rade”, navodi Vojinović i dodaje da među njima ima nekih koji su potpisnici UPK i nekih koji nisu.\nGovoreći o situaciji u Leskovcu, Vučić je rekao da se podižu tenzije i preti lekarima, a sve to deluje kao “probni balon”.\n“Kao da traže reakciju, situacija u Novom Pazaru, na VMA, mi na ove stvari moramo da reagujemo, imamo jasne podatke da se radi o zastrašivanju, i to mora da stane. Predugo je zdravstveni sistem pred kolapsom, jer živimo u partokratskom sistemu, gde su direktori bolnica u v.d. stanju godinama, preko noći mogu biti smenjeni mejlom i ne smeju ništa da urade”, kaže on.\n“Došli smo do kraja, potpisnici ove inicijative su srednjih godina, oni koji nose ovaj posao, a ekstermno su nezadovoljni. Mi želimo pre svega da razgovaramo. Verujem da oni nisu toliko slepi, možda i nemaju informacije zašto su ljudi toliko nezadovoljni”, ocenjuje Vučić.\n“Mi ne znamo da li Loncar zna za probleme ili ne zna, sada ima naznaku da se nešto događa i tome bi trebalo da se posveti, to je sada na njemu i to je njegova obaveza. Dobijaće on još detalja, kao i javnost, predmet po predmet, zastrašivanje po zastrašivanje.. u interesuje je da se nađu rešenja”, istakao je Vojinović.\n“Ćutanje pokazuje da živimo u partokratskom sistemu, zahteve koje imamo su samo prema ustanovama u kojima su eklatantni primeri da se lekari zastrašuju”, dodao je.\n“Jedino na šta smo pozvali je da se svugde u Srbiji ljudi taj dan obuku u belo, mogu da se fotografišu, šalju slike na društvene mreže sa heštegom, mogu da šetaju gradovima, ali i da se pridržavaju epdemioloskih mera”, naveo je.\nOznakekorona virus koronavirus Naslovna-centar Naslovna-traka ujedinjeni protiv kovida


I TO ČUDO DA SE DESI: Federacija smanjila javni dug za 632 miliona KM! | Slobodna Bosna\nI TO ČUDO DA SE DESI: Federacija smanjila javni dug za 632 miliona KM!\nFederalna vlada usvojila je danas informaciju o dugu Federacije BiH u četvrtom tromjesečju 2017. godine tokom kojeg je javni dug smanjen za 148 miliona KM, odnosno za 632 miliona KM u cijeloj 2017. godini.\nVanjski dug je na kraju posljednjeg prošlogodišnjeg tromjesečja iznosio 4.7 milijardi KM i manji je nego u proteklom kvartalu za 146 miliona KM ili za tri posto.\nKad je riječ o unutarnjem dugu Federacije BiH, on je na dan 31.12.2017. godine iznosio 894.6 miliona KM i u odnosu na prethodni kvartal manji je za 5,8 miliona KM ili 0,67 posto.\nUkupan dug kojim upravlja i za koji je odgovorna Vlada Federacije BiH (vanjski i unutrašnji) je na dan 31.12.2017. godine iznosio 5.6 milijardi KM i manji je od duga u proteklom tromjesečju za 148,85 milijuna KM.\nTokom cijele 2017. godine javni dug Federacije BiH smanjen je za 632.98 miliona KM.\nOd navedenog iznosa, na smanjenje spoljnog duga se odnosi 510,68 miliona KM, a ostatak od 122,30 miliona na smanjenje unutrašnjeg duga.\nNavedenom smanjenju duga Vlade Federacije BiH tokom 2017. godine u određenoj mjeri doprinijeli su i pozitivni spoljni faktori, odnosno pad vrijednosti USD u odnosu na EURO, što je doprinijrlo smanjenju spoljnog duga za 218,80 miliona KM, a 418,44 miliona KM je rezultat stvarnog efektivnog smanjenja javnog duga.


Kompanija Nordeus otvorila je savremeni gejming studio, u kojem će raditi 170 zaposlenih iz 22 zemlje. Studio je smešten u novom sedištu kompanije na uglu Bulevara Milutina Milankovića i Bulevara Umetnosti, simbolično povezujući nauku i umetnost-spoj koji najbolje opisuje tim ...\nNordeus od garaže do pametne zgrade: Raj za zaposlene na 6.000 m2 (FOTO)\n170 zaposlenih u beogradskoj gejming kompaniji započeće radnu nedelju na novoj adresi – u inovativnoj pametnoj zgradi, pažljivo dizajniranoj s ciljem da podstiče stvaralaštvo i saradnju . Beograd je danas dobio savremeni gejming studio u kome će raditi stručnjaci iz 22 zemlje.\nNordeus se preselio u novu pametnu zgradu\nPC press - 15.04.2019\nJedna od najuspešnijih srpskih gejming i tech kompanija, , otvorila je danas, 15. aprila, nov poslovni prostor za svojih 170 zaposlenih koji se nalazi na uglu Bulevara Milutina Milankovića i Bulevara Umetnosti (kod FDU – simbolično povezujući nauku i umetnost).\nNordeusova nova zgrada na temeljima ulaganja u zaposlene\nBenchmark - 15.04.2019\nBeograd je danas dobio savremeni gejming studio u kome će raditi stručnjaci iz 22 zemlje. Inspirisan vrednostima kompanije, kao i strašću njenih zaposlenih prema pravljenju igara i timskom radu, novi prostor koristi najsavremenije tehnologije da korisnicima omogući produktivno i ...


Tegeltija: Vlada pomaže načelnicima zaduženih opština – Zvornik Danas\nNaslovna/VIJESTI/Društvo/Tegeltija: Vlada pomaže načelnicima zaduženih opština\nTegeltija: Vlada pomaže načelnicima zaduženih opština\nRedakcija Send an email 27. децембра 2014\nBANJALUKA – Ministar finansija Republike Srpske Zoran Tegeltija izjavio je da Vlada izlazi u susret mnogim načelnicima opština koji se susreću sa problemom kreditnog zaduženja, bez obzira kojoj političkoj partiji pripadaju.\nTegeltija je rekao da razumije probleme koje imaju u poslovanju i da im treba pomoći da riješe probleme u kojima se nalaze pojedina lokalna javna preduzeća.\nGovoreći o preduzeću „Nikola Tesla“ u Bileći, resorni ministar je rekao da nije važno ko će vratiti kredit, već je važno da postoji fabrika u toj opštini i da ljudi rade.\nŠef Kluba poslanika SDS-a u parlamentu Srpske Vukota Govedarica izjavio je da su lokalne zajednice do 2005. imale minimalna zaduženja, dok su danas zadužene 420 miliona KM.\nOn je rekao da je u narednoj godini više od 700 miliona KM planirano samo za plate zaposlenih u administraciji, odnosno sedam miliona KM više nego u ovoj godini.\nGovedarica je naveo da je 2006. u administraciji bilo zaposleno 65.934 radnika, a da ih je danas 8.000 više.\nPoslanik SDS-a Darko Banjac je ocijenio da su velika kreditna zaduženja lokalnih zajednica, te naveo primjer Kozarske Dubice, koja je zadužena 21 milion KM. On je optužio vlast da gradi uz pomoć kredita koje vraća narod, te istakao da je „Srpska enormno zadužena“.\nPoslanik SNSD-a Luka Petrović rekao je, tokom rasprave o Prijedlogu ekonomske politike za narednu godinu u Narodnoj skupštini Srpske, da su posljednjih godina vidljive značajne investicije u energetskom sektoru, te naveo primjer hidroelektrana „Dabar“ i „Gornji horizont“.\nOn je naveo i realizaciju projekta na prevoju Čemerno, te dodao da opozicija samo kritikuje, a vlast radi, i da bi bilo dobro da opozicija nudi konkretne prijedloge.\nDa opozicija nema konstruktivne prijedloge, osim koje je sinoć dao poslanik NDP-a Dragan Čavić, smatra i poslanik SNSD-a Dušica Savić, koja je rekla da nije tačno da je vlast protiv zapošljavanja. Ona je podsjetila da je vlast predvođena SNSD-om pokrenula projekat zapošljavanja pripravnika, kroz koji je prošlo na stotine mladih ljudi\nNaredne sedmice jako zahlađenje


FOTO: Željo remizirao s Mariborom i Crvenom zvezdom i plasirao se u 1/4 finale – FK Željezničar\nFOTO: Željo remizirao s Mariborom i Crvenom zvezdom i plasirao se u 1/4 finale\nFudbaleri Željezničara do 18 godina i ove godine uzeli su učešće na Kupu prijateljstva koji se igra na Zlatiboru. Jučer i danas Plavi su odigrali utakmice grupne faze i plasirali se u 1/4 finale ovog međunarodnog turnira.\nŽeljezničar, predvođen Omerom Joldićem, našao se u kvalitetnoj grupi s Mariborom i Crvenom zvezdom, a prvu utakmicu igrao je sa slovenskim predstavnikom. Željo i Maribor su odigrali 1:1, a gol za naš tim postigao je Muhamed Salanaović. U drugoj utakmici, Plavi su odigrali bez golova sa Crvenom zvezdom, te sa dva remija kao drugoplasirana ekipa plasirali se u 1/4 finale Kupa prijateljstva.\nUtakmica 1/4 finala igra se sutra u 12 sati protiv Sarajeva, a direktan prenos možete gledati na SportKlubu. U drugim parovima 1/4 finala sastaju se Partizan i Olimpija, Crvena zvezda i Vojvodina, te Osijek i Dinamo.\nNa današnjoj utakmici sa Crvenom zvezdom, fudbaler našeg tima, Madžid Šošić, nesportski je nakon duela udario igrača Crvene zvezde, a ponajbolji kadet Plavih izvinuo se saigračima, trenerima, organizatorima turnira, te ovim putem i navijačima koji putem TV prenosa prate Kup prijateljstva.\nTreneri i direktor Omladinske škole zajedno sa organizatorom i direktorom turnira, Savom Miloševićem i Igorom Miljom


MP3-mobilni - ćaskanje uz muziku\nMP3-mobilni – ćaskanje uz muziku\nMP3-plejeri su, kao i mobilni telefoni, mali i zgodni, a hibrid ova dva uređaja predstavlja ostvarenje sna svakog zaljubljenika u multimediju. Za jedne se radi samo o igrariji, a za druge o nečemu što se, u skladu sa duhom novog milenijuma, jednostavno mora imati. No, bilo kako bilo, u današnje vreme mobilni telefon mora da nudi više od puke komunikacije u pokretu ili pokoje igrice, a novi trend glasi: „Gurnuti jedan kraj mini-slušalica u mobilni telefon, a drugi u uši, pritisnuti Play-taster, u hodu uživati u najnovijim hitovima i ignorisati začuđene poglede prolaznika“.\nPopularni muzički format sa Interneta po imenu MP3 je izazvao pravu revoluciju u elektronici za zabavu, jer su datoteke u ovom formatu komprimovane čak jedanaest puta u odnosu na svoju prvobitnu veličinu, a slušaocu ipak omogućavaju da uživa u digitalnom zvuku vrhunskog kvaliteta. U principu važi pravilo da jedan minut muzike zahteva oko 1 Mb memorije za MP3-datoteku. Svejedno da li datoteke potiču sa Interneta ili su pomoću odgovarajućih programa skinute sa lične kolekcije CD-a i konvertovane u MP3-format, njima se rukuje lako i jednostavno. Najčešće je za unošenje jednog MP3-naslova u memoriju mobilnog telefona potrebno svega nekoliko sekundi.\nTrenutno se već nekoliko modela mobilnih telefona ove vrste na tržištu nadmeće oko naklonosti kupaca. Međutim, kao alternativa „pravim“ MP3-mobilnim telefonima već postoje i dodatni moduli, koji se jednostavno priključuju i kojima se običan mobilni telefon može naučiti da „peva na uvce“. To rešenje je s jedne strane malčice klimavo, ali je i relativno pristupačnije po ceni. Osim toga, onaj ko želi da sluša muziku preko mobilnog telefona, uvek pri ruci ima i uređaj za slobodan govor, pošto svi modeli imaju tzv. Headset, kombinaciju slušalica i mikrofona, pomoću koga ne samo da može da se sluša muzika, već može i da se telefonira.\nOno što posebno treba imati u vidu prilikom izbora uređaja je da određeni MP3-mobilni telefon ili dodatni modul nije podjednako pogodan za svakoga, jer dok, recimo, model A pruža slabiji kvalitet zvuka, model B je možda ostao uskraćen za neke standardne funkcije mobilne telefonije. u sledećem ciklusu članaka ćemo vam detaljno predstaviti sve karakteristike, prednosti i nedostatke nekih modela ovih uređaja.